tripathysagar/odia_wiki huggingface dataset:
ପ୍ରଥମ ପୁରୁଷ ୧୯୭୧ ମସିହାରେ ପ୍ରକାଶିତ ହୋଇଥିବା ଜଗନ୍ନାଥ ପ୍ରସାଦ ଦାସଙ୍କ ଏକ ଓଡ଼ିଆ କବିତା ସଂକଳନ । ଏହି ବହିଟି ଅନନ୍ତ ମହାପାତ୍ରଙ୍କଦ୍ୱାରା ପ୍ରକାଶିତ ହୋଇଥିଲା ଏବଂ ଜଣାଶୁଣା କଥାଚିତ୍ର ନିର୍ମାତା ସତ୍ୟଜିତ ରାୟ ଏହାର ମଲାଟ ଛବି ଆଙ୍କିଥିଲେ । ପ୍ରକାଶନ ବେଳେ ଏହାର ମୂଲ୍ୟ ଥିଲା ୪ ଟଙ୍କା । ଓଡ଼ିଆରେ ପ୍ରକାଶ ପାଇବା ପରେ ଏହା ହିନ୍ଦୀ, ଇଂରାଜୀ, ଉର୍ଦ୍ଦୁ ଓ ବଙ୍ଗଳା ଭାଷାରେ ଅନୁବାଦ ହୋଇ ପ୍ରକାଶିତ ହୋଇଛି । ଏହି ବହିଟିର ୨ୟ ସଂସ୍କରଣ ୧୯୮୧ ମସିହାରେ ଓ ୩ୟ ସଂସ୍କରଣ ୨୦୧୪ ମସିହାରେ ପ୍ରକାଶିତ ହୋଇଥିଲା । ରଚନା, ପ୍ରକାଶନ ଓ ଅନୁବାଦ ୧୯୭୦-୭୧ ମସିହାରେ ଏହି ବହିରେ ସ୍ଥାନିତ କବିତାଗୁଡ଼ିକ ରଚନା କରାଯାଇଥିଲା । ୧୯୭୧ ଡିସେମ୍ବରରେ ଏହା ପ୍ରକାଶ ପାଇବା ପରେ ୧୯୭୨ ମସିହାରେ ବଙ୍ଗଳା-ଭାଷୀ ଭାରତୀୟ କବି ଶକ୍ତି ଚଟ୍ଟୋପାଧ୍ୟାୟ ଉପସ୍ଥିତିରେ କଲିକତାରେ ଏହାର କବିତାଗୁଡ଼ିକ ପାଠ କରାଯାଇଥିଲା । ହିନ୍ଦୀ ଅନୁବାଦ ୧୯୭୪ ମସିହାରେ ଶଙ୍କରଲାଲ ପୁରୋହିତଙ୍କଦ୍ୱାରା ଏହାର ହିନ୍ଦୀ ଅନୁବାଦ ପ୍ରକାଶ ପାଇଥିଲା, ଯାହାକି ଆଲ୍ଲାହାବାଦର ଲହର ପ୍ରକାଶନଦ୍ୱାରା ପ୍ରକାଶିତ ହୋଇଥିଲା । ହିନ୍ଦୀ ସଂସ୍କରଣଟିର ପ୍ରଚ୍ଛଦ ଛବି ଆଙ୍କିଥିଲେ ଅସିତ ମୁଖାର୍ଜୀ । ଏହାର ମୂଲ୍ୟ ଥିଲା ୬ ଟଙ୍କା । ଇଂରାଜୀ ଅନୁବାଦ ୧୯୭୬ ମସିହାରେ ଏହାର ଇଂରାଜୀ ଅନୁବାଦ ପ୍ରକାଶିତ ହୋଇଥିଲା, ଯାହାକୁ ଅନୁବାଦ କରିଥିଲେ ଦେବ ପଟ୍ଟନାୟକ । ଆର୍‌ନୋଲ୍ଡ ହେଇନେମାନ୍ନଦ୍ୱାରା ପ୍ରକାଶିତ ହୋଇଥିବା ଏହି ସଂସ୍କରଣ୍ଟିର ମୂଲ୍ୟ ରଖାଯାଇଥିଲା ୧୫ ଟଙ୍କା । ଇଂରାଜୀରେ ଏହାର ନାମ ଥିଲା ଫାର୍ଷ୍ଟ ପର୍‌ସନ୍   । ଉର୍ଦ୍ଦୁ ଅନୁବାଦ ୧୯୭୯ ମସିହାରେ ସାହିଦା ସୟିଦଙ୍କଦ୍ୱାରା ଉର୍ଦ୍ଦୁରେ ଅନୁବାଦ ହୋଇ ନୂଆଦିଲ୍ଲୀସ୍ଥିତ ପ୍ରକାଶନ ସଂସ୍ଥା ମାର୍କକଇ-ମୁଆଶି-ତରକ୍କୀଦ୍ୱାରା ଏହାର ଉର୍ଦ୍ଦୁ ଅନୁବାଦ ପ୍ରକାଶିତ ହୋଇଥିଲା । ଏହା ଶୀର୍ଷକ ରଖାଯାଇଥିଲା ପରଛାଇଓଁ କା ଜୁଲୁସ । ଏହି ସଂସ୍କରଣର ମୂଲ୍ୟ ରଖାଯାଇଥିଲା ୧୦ ଟଙ୍କା । ବଙ୍ଗଳା ଅନୁବାଦ ୨୦୦୩ ମସିହାରେ ଏହି ବହିଟିର ବଙ୍ଗଳା ଅନୁବାଦ କରିଥିଲେ ବିଭୂତି ଭୂଷଣ ଭଟ୍ଟାଚାର୍ଯ୍ୟ, ଯାହାକି କଲିକତାସ୍ଥିତ ପ୍ରକାଶନ ସଂସ୍ଥା ନୟା ଉଦ୍ୟୋଗଦ୍ୱାରା ପ୍ରକାଶିତ ହୋଇଥିଲା । ପ୍ରକାଶନ ବେଳେ ଏହାର ମୂଲ୍ୟ ଥିଲା ୩୦ ଟଙ୍କା । ଅନ୍ୟ ପୁସ୍ତକରେ ସ୍ଥାନ ୧୯୯୫ ମସିହାରେ ଜଗନ୍ନାଥ ପ୍ରସାଦ ଦାସଙ୍କଦ୍ୱାରା ପ୍ରକାଶିତ ସମଗ୍ର କବିତା ସଂକଳନ ପୂର୍ବାପରରେ ଏଥିରେ ପ୍ରକାଶିତ କବିତାଗୁଡ଼ିକ ସ୍ଥାନିତ ହୋଇଥିଲା, ଯେଉଁଥିରେ କିଛି ପରିବର୍ତ୍ତନ ପରିବର୍ତ୍ତନ କରାଯାଇଥିଲା । ୨୦୧୧ ମସିହାରେ ପ୍ରକାଶିତ ଅନ୍ୟ ଏକ କବିତା ସଂକଳନ ସମଗ୍ର କବିତାରେ ଏହା ମଧ୍ୟ ଅନ୍ତର୍ଭୁକ୍ତ କରାଯାଇଥିଲା । ପର ଓଡ଼ିଆ ସଂସ୍କରଣ ୧୯୮୧ ଏହି ବହିଟିର ଦଶବର୍ଷ ପୂରଣ ହେବା ପରେ ଏହାର ୨ୟ ସଂସ୍କରଣ ଫ୍ରେଣ୍ଡସ୍ ପବ୍ଲିଶର୍ସ ପ୍ରକାଶ କରିଥିଲା, ଯାହା ସମ୍ପାଦନା କରିଥିଲେ ଖଗେଶ୍ୱର ମହାପାତ୍ର । ୨୦୧୪ ମସିହାରେ ଟାଇମ୍‌ପାସ‌ଦ୍ୱାରା ଏହାର ୩ୟ ସଂସ୍କରଣ ପ୍ରକାଶିତ ହୋଇଥିଲା ।
ଏଫଗାର୍ଟିଗିମୋଡ଼ ଆଲଫା, ଏହାର ବେପାର ନାମ ନାମ, ହେଉଛି ଏକ ଔଷଧ ଯାହା ମ୍ୟାସ୍ଥେନିଆ ଗ୍ରାଭିସ୍ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ସାଧାରଣ ରୋଗ ପାଇଁ ବ୍ୟବହୃତ ହୁଏ ଯେଉଁଥିରେ ଆସେଟିଲକୋଲିନ ରିସେପ୍ଟର ବିରୁଦ୍ଧରେ ଆଣ୍ଟିବଡି ଥାଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶ୍ୱାସନଳୀ ସଂକ୍ରମଣ, ମୁଣ୍ଡବିନ୍ଧା ଏବଂ ମୂତ୍ରନଳୀ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା ଅନ୍ତର୍ଭୁକ୍ତ ହୋଇପାରେ  ଏହା ଏକ ଆଣ୍ଟିବଡି ଅଂଶ ଯାହା ନିଓନାଟାଲ ଏଫସି   ରିସେପ୍ଟର ସହିତ ସଂଯୁକ୍ତ ହୋଇ ଇମ୍ୟୁନୋଗ୍ଲୋବୁଲିନ ଜି  ର ପୁନଃ ବ୍ୟବହାରରୁ ରୋକିଥାଏ । ଏହା ଫଳରେ ମ୍ୟାସ୍ଥେନିଆ ଗ୍ରାଭିସରେ ଅସ୍ୱାଭାବିକ ଆସେଟିଲକୋଲିନ୍ ରିସେପ୍ଟର   ଆଣ୍ଟିବଡି ଆଇଜିଜିର ସାମଗ୍ରିକ ସ୍ତର ହ୍ରାସ ହୁଏ । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୨ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏଫଗାର୍ଟିଗିମୋଡ଼ ଆଲଫା ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୨୦୨୨ ସୁଦ୍ଧା ବାର୍ଷିକ ପ୍ରାୟ ୨୨୫,୦୦୦ ଡଲାର । ୨୦୨୨ ସୁଦ୍ଧା ଏହା ବ୍ରିଟେନରେ ବ୍ୟବସାୟିକ ଭାବରେ ଉପଲବ୍ଧ ହୋଇନାହିଁ ।
ଡିଗ୍ଗି ରାଜମହଲ ,  ( ବର୍ତ୍ତମାନ ଡିଗ୍ଗି ରାଜମହଳ ହୋଟେଲ ) ଭାରତୀୟ ରାଜ୍ୟ ରାଜସ୍ଥାନର ଜୟପୁରଠାରେସ୍ଥିତ ଏକ ପୁରାତନ ରାଜମହଳ  । ଏହାକୁ ବର୍ତ୍ତମାନ ଏକ ଏଇତିହ ହୋଟେଲରେ ପରିଣତ କରାଯାଇଛି । ଏଠାରେ 2006 ମସିହାରୁ ଜଯପୁର ସାହିତ୍ୟ ସମାବେଶ ପ୍ରତିବର୍ଷ ଅନୁଷ୍ଠିତ ହେଇଥାଏ । . ଇତିହାସ ଏଠାରେ ଥିବା ହାବେଳି ବା ପ୍ରସାଦକୁ ପୂର୍ବତନ ଡିଗ୍ଗି ନାମକ ଠିକଣା ବା ଇଷ୍ଟେଟର ଠାକୁରଙ୍କ ମାଲିକାନାରେ ଥିଲା । ଡିଗ୍ଗି ସ୍ଥାନଟି ଜଯପୁରଠାରୁ 40 କିଲୋମିଟର ଦୂରରେ ଅବସ୍ଥିତ । ଏହା ଜୟପୁରର ଅନନ୍ୟ ମହଲମାନଙ୍କ ପରି ପ୍ରାଚୀନ ନୁହେଁ । ଏହା 1980 ମସିହାରେ ନିର୍ମିତ ହେଇଥିଲା । ତେବେ ଏହାକୁ 1991 ମସିହାରେ ପୁନର୍ବିନ୍ୟାସ ଓ ପରିବର୍ଦ୍ଧନ କରାଯାଇ ଏହାକୁ ତାହାର ମାଲିକ ଠାକୁର ରାମା ପ୍ରସାଦ ସିଂହ ଡିଗ୍ଗିଙ୍କଦ୍ୱାରା ହୋଟେଲରେ ପରିଣତ କରାଗଲା ।
ଇଲିନା ସେନ ଜଣେ ଭାରତୀୟ ମାନବ ଅଧିକାର, ବାଣିଜ୍ୟ ସଂଘ ଏବଂ ନାରୀବାଦୀ କର୍ମୀ ଏବଂ ଭାରତରେ ମହିଳା ଆନ୍ଦୋଳନ ସହ ଜଡ଼ିତ ଜଣେ ଶିକ୍ଷକ ଏବଂ ଲେଖକ ଥିଲେ । ଅନେକ ବର୍ଷ ଧରି କର୍କଟ ରୋଗରେ ପୀଡ଼ିତ ହୋଇ ସେ ୨୦୨୦ ମସିହାରେ ଅଗଷ୍ଟ ୯ ତାରିଖରେ ୬୯ ବର୍ଷ ବୟସରେ ମୃତ୍ୟୁବରଣ କରିଥିଲେ । କ୍ୟାରିଅର ୨୦୦୪ ମସିହାରେ ଇଲିନା ୱାର୍ଧାସ୍ଥିତ ମହାତ୍ମା ଗାନ୍ଧୀ ଆନ୍ତର୍ଜାତୀୟ ହିନ୍ଦୀ ବିଶ୍ୱବିଦ୍ୟାଳୟରେ ଶିକ୍ଷାଦାନ ଆରମ୍ଭ କରିଥିଲେ । ସେ ସେଠାରେ ୨୦୦୭ ମସିହାରେ ପ୍ରାଧ୍ୟାପକ ଭାବେ ଯୋଗଦେଇଥିଲେ । ସେ ୱାର୍ଧାରେ ଥିବାବେଳେ ସେ ୨୦୧୧ ମସିହାରେ ଓ ପରେ ୨୦୧୪ ମସିହା ଫେବୃଆରୀରେ ଗୁଆହାଟୀରେ ଭାରତୀୟ ମହିଳା ଅଧ୍ୟୟନ ସଂଘ  "ଇଣ୍ଡିଆନ ଆସୋସିଏସନ ଅଫ ଉଇମେନ୍ସ ଷ୍ଟଡିଜ"  ବା ଆଇ.ଏ.ଡବ୍ଲୁ.ଏସ. -   ସମ୍ମିଳନୀର ଆୟୋଜକ-ସମ୍ପାଦିକା ଥିଲେ । ଗୁଆହାଟୀସ୍ଥିତ ସମ୍ମୀଳନୀ ସମୟରେ ସେ ଆଇ.ଏ.ଡବ୍ଲୁ.ଏସ.ର ସଭାପତି ମଧ୍ୟ ଥିଲେ । ୨୦୦୯ ମସିହାରେ ଇଲିନା ସେନ ଶିକ୍ଷାକ୍ଷେତ୍ରକୁ ପୁଣି ଫେରି ମହାରାଷ୍ଟ୍ରର ୱାର୍ଧାଠାରେ ମହାତ୍ମା ଗାନ୍ଧୀ ଅନ୍ତର୍ଜାତୀୟ ହିନ୍ଦୀ ବିଶ୍ୱବିଦ୍ୟାଳୟରେ ଶିକ୍ଷା ଦେଇଥିଲେ । ଏହା ପରେ ସେ ମୁମ୍ବାଇକୁ ଯାଇ ସେଠାରେ ଟାଟା ସାମାଜିକ ବିଜ୍ଞାନ ପ୍ରତିଷ୍ଠାନରେ ଆଡଭାନ୍ସଡ ସେଣ୍ଟର ଫର ଉଇମେନ୍ସ ଷ୍ଟଡିଜ ଅଧ୍ୟାପନା କରିଥିଲେ । ଜୁଲାଇ ୨୦୧୩ରୁ ଜୁଲାଇ ୨୦୧୫ ପର୍ଯ୍ୟନ୍ତ ସେ ନେହରୁ ସ୍ମାରକୀ ଲାଇବ୍ରେରୀରେ ଜଣେ ବରିଷ୍ଠ ଫେଲୋ ଥିଲେ । ଛତିଶଗଡ଼ରେ କର୍ମୀଜୀବନ ୧୯୮୦ଦଶକର ଆରମ୍ଭରେ ଇଲିନା ନିଜ ସାଥୀ ବିନାୟକ ସେନଙ୍କ ସହ ଏକ ଆଦିବାସୀ ଆନ୍ଦୋଳନର ଲୋକଙ୍କ ସହ କାମ କରିବା ପାଇଁ ଛତିଶଗଡ଼ ଚାଲିଯାଇଥିଲେ । ପ୍ରଥମେ ସେ ବିଭିନ୍ନ କିସମର ଧାନ ବିହନ ଏବଂ ଚାଉଳର ସଂରକ୍ଷଣରେ ସତତ ବିକାଶ ସୁନିଶ୍ଚିତ କରିବା ପାଇଁ କାମ କରିଥିଲେ । ତା 'ପରେ ସେ ଶଙ୍କର ଗୁହା ନିଯୋଗୀଙ୍କଦ୍ୱାରା ଆରମ୍ଭ କରାଯାଇଥିବା ଟ୍ରେଡ ଇଉନିଅନରେ କାମ କରିବା ଆରମ୍ଭ କରିଥିଲେ । ସେଠାରେ ସେ ଅନେକ ବର୍ଷ ଧରି ଟ୍ରେଡ ଇଉନିଅନ, ଆଦିବାସୀ ଏବଂ ଅଭାବୀ ଲୋକଙ୍କ ସହିତ କାମ କରିଥିଲେ । ସେନ ଦମ୍ପତି ଅନେକ ବର୍ଷ ଗ୍ରାମୀଣ ମଧ୍ୟ ପ୍ରଦେଶରେ ମଧ୍ୟ କାମ କରୁଥିଲେ । ସେହି ସମୟରେ ମଧ୍ୟ ପ୍ରଦେଶର ଲୁହା ଓର ଖଣି ଅଞ୍ଚଳରେ ଛତିଶଗଡ଼ ମାଇନ୍ସ ଶ୍ରମିକ ସଂଗଠନ  (ସି.ଏମ.ଏସ.ଏସ.) ନାମକ ଏକ ଏକ ସ୍ୱାଧୀନ ଶ୍ରମିକ ସଂଗଠନ ସହିତ ଜଡ଼ିତ ଥିଲେ  । ସେମାନେ ସି.ଏମ.ଏସ.ଏସ.ର ଶହିଦ ଡାକ୍ତରଖାନା ସହ ମଧ୍ୟ କାର୍ଯ୍ୟ କରିଥିଲେ । ଏହି ଡାକ୍ତରଖାନା ଶ୍ରମିକ ଆନ୍ଦୋଳନ ମଧ୍ୟରେ ସ୍ୱାସ୍ଥ୍ୟସେବା ପ୍ରଦାନ କରୁଥିଲା । ସେ ମଧ୍ୟ-ଭାରତରେ ଭୁଲ କାରଣରୁ ଗିରଫ ହୋଇଥିବା ଆଦିବାସୀ ପୁରୁଷମାନଙ୍କୁ ମୁକୁଳାଇବା ପାଇଁ ଏବଂ ଉପଦ୍ରବ ଓ ମାଓବାଦୀ ତଥା ନକ୍ସଲବାଦୀମାନଙ୍କୁ ସାହାଯ୍ୟ କରିବା ଅଭିଯୋଗରେ ଛତିଶଗଡ଼ର ଏକ ନିମ୍ନ ଅଦାଲତଦ୍ୱାରା ଆଜୀବନ କାରାଦଣ୍ଡ ପାଇଥିବା ବିନାୟକଙ୍କୁ ମୁକୁଳାଇବା ପାଇଁ ଅଭିଯାନ କରିଥିଲେ । ବିନାୟକ ଶେଷରେ ୨୦୧୧ରେ ମୁକ୍ତ ହୋଇଥିଲେ । ଦୂର୍ଗମ ଅଞ୍ଚଳରେ ବିକଳ୍ପ ସ୍ୱାସ୍ଥ୍ୟସେବା ଯୋଗାଇବା ପାଇଁ ସେ ରୂପାନ୍ତର ନାମରେ ଏକ ଅଣ-ଲାଭକାରୀ ସଂସ୍ଥା ପ୍ରତିଷ୍ଠା କରିଥିଲେ ।
ସୁଲଗ୍ନା ପାଣିଗ୍ରାହୀ  (ଜନ୍ମ:୩ ଫେବୃଆରୀ, ବ୍ରହ୍ମପୁର, ଓଡ଼ିଶା) ଜଣେ ଓଡ଼ିଆ ଏବଂ ଭାରତୀୟ ଟେଲିଭିଜନ ଓ ହିନ୍ଦୀ ଚଳଚ୍ଚିତ୍ର ଅଭିନେତ୍ରୀ  । ସେ ଟେଲିଭିଜନ ଧାରାବାହିକ  'ଅମ୍ବରଧାରା' ର ମୁଖ୍ୟ ଚରିତ୍ରରେ ଅଭିନୟ କରି ତାଙ୍କ ଅଭିନୟ ଜୀବନର ଅୟମାରମ୍ଭ କରିଥିଲେ । କର୍ମଜୀବନ ସୁଲଗ୍ନା ଟେଲିଭିଜନ ଧାରାବାହିକ ଅମ୍ବରଧାରାରୁ ତାଙ୍କ ଅଭିନୟ ଜୀବନ ଆରମ୍ଭ କରିଥିଲେ । ସେଥିରେ ଧାରା ଚରିତ୍ରରେ ଅଭିନୟ କରିଥିଲେ, ଦୁଇ ଯମଯ ଭଉଣିଙ୍କ ସଂଯୋଗ କାହାଣୀ ଉପରେ ଧାରାବାହିକ ପର୍ଯ୍ୟବସିତ ଥିଲା ।. ଧାରାବାହିକ ସେପ୍ଟେମ୍ବର ୨୦୦୭ଠାରୁ ମାର୍ଚ୍ଚ ୨୦୦୮ ପର୍ଯ୍ୟନ୍ତ ସୋନି ଏଣ୍ଟର୍ଟେନମେଣ୍ଟ ଟେଲିଭିଜନରେ ପ୍ରସାରିତ ହୋଇଥିଲା । ତାଙ୍କର ଦ୍ୱିତିୟ ଧାରାବାହିକ ହେଉଛି  "ଦୋ ସହେଲିଆଁ" , ଏଥିରେ ସେ ମୈଥେଲି ଚରିତ୍ରାଭିନୟ କରିଥିଲେ । ଏହା ରାଜସ୍ଥାନର ଏକ ଗ୍ରାମର ଦୁଇ ଉତ୍ତମ ବାନ୍ଧବିଙ୍କ କାହାଣୀ ଉପରେ ଧାରାବାହିକ ଆଧାରିତ । ମାର୍ଚ୍ଚ ୨୦୧୦ଠାରୁ ଜୁଲାଇ ୨୦୧୦ ପର୍ଯ୍ୟନ୍ତ ଏହା  "ଜି ଟିଭି" ରେ ପ୍ରସାରିତ ହୋଇଥିଲା । ଏହା ପରେ ସେ ଏକ ଖଳନାୟିକା ଭୁମିକାରେ ଆସିଥିଲେ ଧାରାବାହିକ  "ବିଦାୟି" ରେ, ଏଥିରେ ସେ  "ସାକ୍ଷୀ"  ଚରିତ୍ରରେ ଅଭିନୟ କରିଥିଲେ । ବ୍ୟକ୍ତିଗତ ଜୀବନ ବ୍ରହ୍ମପୁରର ସୁଲଗ୍ନା ପାଣିଗ୍ରାହୀ ବିଗତ ୧୦ ବର୍ଷ ହେଲା ସେ ଦିଲ୍ଲୀରେ ବାସ କରୁଥିଲେ । ୨୦୦୭ରୁ ସେ ମୁମ୍ବାଇରେ ରହୁଛନ୍ତି । ଆର୍ମି ପବ୍ଲିକ୍ ସ୍କୁଲ୍, ଧଉଲ କୁଆଁ, ଦିଲ୍ଲୀରୁ ସେ ତାଙ୍କ ଶିକ୍ଷା ସମାପ୍ତ କରିଛନ୍ତି । ତାଙ୍କ ମାତା ଜଣେ ଗୃହିଣି, ପିତା ଭାରତୀୟ ସ୍ଥଳବାହିନୀରେ ଚାକିରି କରନ୍ତି ଏବଂ ସାନ ଭଉଣୀ ଦିଲ୍ଲୀରେ ପଢୁଛନ୍ତି ।
ନିସାନ୍  (ପୂରା ନାମ: ଜନବାଦୀ ସଂସ୍କୃତିର ନିସାନ୍) ଓଡ଼ିଆରେ ପ୍ରକାଶିତ ଏକ ଭାରତୀୟ ସାହିତ୍ୟ ପତ୍ରିକା  । ଓଡ଼ିଆ ସାହିତ୍ୟିକ ଲେନିନ୍ କୁମାର ଏହାର ପ୍ରତିଷ୍ଠାତା-ସମ୍ପାଦକ ଓ ୨୦୦୭ ମସିହାରେ ଓଡ଼ିଆ ଜନବାଦୀ ଲେଖକ ସଂଘଦ୍ୱାରା ଏହାର ପ୍ରକାଶନ ଆରମ୍ଭ ହୋଇଥିଲା । ନିସାନ୍‌ରେ ପ୍ରଗତିଶୀଳ ସାହିତ୍ୟ, ବିଶେଷ କରି ଦଳିତ ସାହିତ୍ୟ ଓ ଅନ୍ୟାନ୍ୟ ଜନବାଦୀ ଓଡ଼ିଆ ରଚନା ସ୍ଥାନପାଇଥାଏ । ନିସାନ୍‌ର ମୌଳିକ ଆଭିମୁଖ୍ୟ ଜନବାଦୀ ଏବଂ ଏହା ଉଭୟ ବ୍ରାହ୍ମଣବାଦ ଓ ଉପନିବେଶବାଦ ବିରୋଧରେ ବୋଲି ସେ ଏକ ସାକ୍ଷାତକାରରେ ଉଲ୍ଲେଖ କରିଥିଲେ । ଦଳିତ ପରିଚୟ ଓ ଚେତନା ସମ୍ବଳିତ ରଚନାକୁ ଓଡ଼ିଆ ସାହିତ୍ୟରେ ବଳବତ୍ତର କରିବାରେ ସକ୍ରିୟ ଭୂମିକା ନିଭାଇଥିବା ଅଖିଳ ନାୟକ, ବାସୁଦେବ ସୁନାନୀ ଓ ଭାରତ ମାଝୀ ଆଦି ସାହିତ୍ୟିକଙ୍କ ରଚନା ନିସାନ୍ ମାଧ୍ୟମରେ ଅଧିକ ପାଠକଙ୍କ ପାଖରେ ପହଞ୍ଚିଛି ବୋଲି ସାମାଜିକବିଦ୍ ଶୈଳେନ ରାଉତରାୟ ଉଲ୍ଲେଖ କରିଛନ୍ତି । ବିତର୍କ ୨୦୦୮ ମସିହା ଡିସେମ୍ବର ୮ ତାରିଖରେ କନ୍ଧମାଳର ଦଙ୍ଗା ସମ୍ପର୍କିତ ଏକ ସ୍ବତନ୍ତ୍ର ପୁସ୍ତିକା  "ଧର୍ମ ନାଁରେ କନ୍ଧମାଳରେ ରକ୍ତନଦୀ"  ନିସାନ୍ ପତ୍ରିକାରେ ପ୍ରକାଶ ପାଇବା ପରେ ସମ୍ପାଦନ ଲେନିନ୍ କୁମାରଙ୍କୁ ଓଡ଼ିଶା ପୋଲିସ ଦେଶଦ୍ରୋହ ଅଭିଯୋଗରେ ଗିରଫ କରିଥିଲା ।ଜଗତସିଂହପୁରର ଆରକ୍ଷୀ ଅଧୀକ୍ଷକ ନିସାନ୍‌କୁ ଏକ ମାଓବାଦୀ ପତ୍ରିକା ବୋଲି ବିବୃତି ଜାରି କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୧୭ ଡିସେମ୍ବର ବର୍ଷର ୩୫୧ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୫୨ତମ  । ବର୍ଷ ଶେଷ ହେବା ପାଇଁ ଆଉ ୧୪ ଦିନ ବାକି ଅଛି ।
ୱାର୍ଡେନବର୍ଗ ସିଣ୍ଡ୍ରୋମ   ହେଉଛି ଏକ ଜେନେଟିକ ରୋଗ ଗୋଷ୍ଠୀ ଯେଉଁଥିରେ ଶ୍ରବଣ ଶକ୍ତି ହ୍ରାସ ଏବଂ ଆଖି, କେଶ କିମ୍ବା ଚର୍ମର ରଙ୍ଗରେ  (ପିଗମେଣ୍ଟେସନ୍) ପରିବର୍ତ୍ତନ ହୁଏ  । ଏଥିରେ ଫିକା ନୀଳ ଆଖି, ବିଭିନ୍ନ ରଙ୍ଗର ଆଖି, ମୁହଁରେ ଥିବା ବାଳ ଆଂଶିକ ରଙ୍ଗ ପରିବର୍ତ୍ତନ କିମ୍ବା ହାଲୁକା ରଙ୍ଗର ଚର୍ମ ଚକତି ହୋଇପାରେ । ଅନ୍ୟାନ୍ୟ ଲକ୍ଷଣ ମଧ୍ୟରେ ଅସ୍ୱାଭାବିକ ମୁଖ ଆକୃତି, ଅସ୍ୱାଭାବିକ ଦୃଷ୍ଟିଶକ୍ତି, କେଶର ଅକାଳ ଧୂସରତା ଏବଂ ହିରସ୍ପ୍ରଙ୍ଗ ରୋଗ ଅନ୍ତର୍ଭୁକ୍ତ ହୋଇପାରେ । ଅତିକମରେ ୬ଟି ଜିନର ପରିବର୍ତ୍ତନ ଫଳରେ ଏହି ରୋଗ ହୁଏ ଯାହା ମଧ୍ୟରେ ପିଏକ୍ସ୩, ଏମଆଇଟିଏଫ ଏବଂ ଏସଓଏକ୍ଶ୧୦ ଥାଏ । ଏହା ସର୍ବାଧିକ ଅଟୋସୋମାଲ ଡୋମିନାଣ୍ଟ ଭାବରେ ଉତ୍ତରାଧିକାର ସୂତ୍ରରେ ଯାଏ ଯଦିଓ ଏହା ଅଟୋସୋମାଲ ରିସେସିଭ ହୋଇପାରେ । ଅନ୍ତର୍ନିହିତ କ୍ରିୟାବିଧିରେ ନିଉରାଲ କ୍ରେଷ୍ଟ କୋଷଗୁଡ଼ିକ ଜଡିତ ହୁଏ ବୋଲି ବିଶ୍ୱାସ କରାଯାଏ । ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ । ଲକ୍ଷଣ ଏବଂ ଜେନେଟିକ୍ସ ଉପରେ ଆଧାର କରି ଏହାକୁ ଚାରି ମୁଖ୍ୟ ଶ୍ରେଣୀରେ ବିଭକ୍ତ କରାଯାଇପାରେ । ସାଧାରଣତଃ ଲକ୍ଷଣ ଅନୁସାରେ ଏହାର ଚିକିତ୍ସା କରାଯାଏ । ଶ୍ରବଣ କ୍ଷତିର ସମାଧାନ ପାଇଁ କ‌କ୍ଲିଆର ପ୍ରତିରୋପଣ କରାଯାଏ କିମ୍ବା ଓଠ ପଠନ ଶିକ୍ଷା ଦିଆଯାଏ । ସୂର୍ଯ୍ୟକିରଣରୁ ସୁରକ୍ଷା ନିମନ୍ତେ ପ୍ରତିରକ୍ଷା ପୋଷାକ ଏବଂ କଳା ଚଷମା ବ୍ୟବହାର କରାଯାଇପାରେ । ସାଧାରଣତଃ ସ୍ୱାଭାବିକ ଆୟୁଷ ରହେ । ୱାର୍ଡେନବର୍ଗ ସିଣ୍ଡ୍ରୋମ ପ୍ରାୟ ୪୦,୦୦୦ ଲୋକଙ୍କ ମଧ୍ୟରୁ ଜଣକ ଉପରେ ପ୍ରଭାବ ପକାଇଥାଏ । ଆଜନ୍ମ ବଧିରତାର ଏହା ୨-୫ % କାରଣ ଅଟେ । ଶ୍ରେଣୀ ୧ ଏବଂ ୨ ହେଉଛି ସବୁଠାରୁ ସାଧାରଣ, ଯଥାକ୍ରମେ ପ୍ରାୟ ଅଧା ଏବଂ ଏକ ତୃତୀୟାଂଶ ଥାଏ, 2%ରୁ କମ୍ ଶ୍ରେଣୀ ୩ ଓ ଏକ ପଞ୍ଚମାଂଶ ଶ୍ରେଣୀ ୪ ଥାଏ । ଏହି ଅବସ୍ଥା ପ୍ରଥମେ ୧୯୫୧ ମସିହାରେ ଡଚ୍ ଚକ୍ଷୁ ବିଶେଷଜ୍ଞ ଓ ଜେନେଟିକ ବିଶେଷଜ୍ଞ ପେଟ୍ରସ ଜୋହାନେସ ୱାର୍ଡ଼େନବର୍ଗ ସ୍ପଷ୍ଟ ଭାବରେ ବର୍ଣ୍ଣନା କରିଥିଲେ ।
ପଦ୍ମାବତୀ ଜୟଦେବଙ୍କ ପତ୍ନୀ ଥିଲେ । ଜୟଦେବ ଗୀତ ଗୋବିନ୍ଦ ଲେଖିବା ବେଳେ ସେ ଏହାକୁ ନେଇ ନୃତ୍ୟ କରୁଥିଲେ । କିମ୍ବଦନ୍ତୀ ପଦ୍ମାବତୀଙ୍କ ପିତାମାତାଙ୍କର କୌଣସି ସନ୍ତାନ ନଥିବାରୁ ସେମାନେ ଜଗନ୍ନାଥଙ୍କ ପାଖରେ ମାନସିକ କରିଥିଲେ, ତାଙ୍କର ସନ୍ତାନ ହେଲେ ସେ ଜଗନ୍ନାଥଙ୍କ ସେବାରେ ନିୟୋଜିତ କରିବେ । ଏହାପରେ ପଦ୍ମାବତୀଙ୍କର ଜନ୍ମ ହୋଇଥିଲା । ପିଲାଟି ଦିନରୁ ସେ ନୃତ୍ୟୁରେ ନିପୂଣା ଥିଲେ । ସେ ବଡ଼ ହେବା ପରେ ତାଙ୍କ ପିତାମାତା ମାନସିକ ପୂରଣ କରିବା ପାଇଁ ତାଙ୍କୁ ଜଗନ୍ନାଥଙ୍କ ସେବାର ସମର୍ପଣ ପାଇଁ ନେଇଥିଲେ, ମାତ୍ର ସେ କନ୍ୟା ସନ୍ତାନ ହୋଇଥିବାରୁ ତାଙ୍କୁ ମନ୍ଦିରର କୌଣସି କାମ ପାଇଁ ଗ୍ରହଣ କରାଯାଇନଥିଲା । ଫଳରେ ତାଙ୍କ ପିତାମାତା ଜଗନ୍ନାଥଙ୍କ ପାଖରେ ଅଧିଆ ପଡ଼ିଥିଲେ । ରାତିରେ ମହାପ୍ରଭୁ ତାଙ୍କୁ ସ୍ୱପ୍ନରେ ଜଣାଇଥିଲେ ଯେ, ତାଙ୍କୁ ଜୟଦେବଙ୍କ ସହିତ ବିବାହ କରାଇବା ପାଇଁ । ଏହାପରେ ତାଙ୍କ ପିତାମାତା ତାଙ୍କୁ ଜୟଦେବଙ୍କ ପାଖରେ ଛାଡ଼ିଥିଲେ ।
୧୯୩୬   ଗ୍ରେଗୋରି ପାଞ୍ଜି ଅନୁସାରେ ବୁଧବାର ଦିନ ଆରମ୍ଭ ହେଇଥିବା ଏକ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1936 ବର୍ଷ, 2 ଶହସ୍ରାବ୍ଦର 936 ବର୍ଷ, 20 ଶତାବ୍ଦୀର 36 ବର୍ଷ, ଏବଂ ୧୯୩୦ ଦଶକର 7 ବର୍ଷ ଥିଲା । ଘଟଣା ଜାନୁଆରୀ-ମାର୍ଚ୍ଚ ଅପ୍ରେଲ-ଜୁନରେ ଓଡ଼ିଶା ସ୍ୱତନ୍ତ୍ର ହେଇଥିଲା।
ବେଦବ୍ୟାସ ବା ବ୍ୟାସଦେବ ହିନ୍ଦୁ ଧର୍ମରେ ବର୍ଣ୍ଣିତ ଜଣେ ପ୍ରମୁଖ ବ୍ୟକ୍ତିତ୍ୱ ଅଟନ୍ତି । ସେ ବେଦକୁ ଚାରି ଭାଗରେ ବିଭକ୍ତ କରିଥିଲେ । ବ୍ୟାସଦେବ, ମହାଭାରତ ଭଳି ମହାନ ଗ୍ରନ୍ଥର ରଚୟିତା ହେବା ସହ ଏହାର ଏକ ଚରିତ୍ର ବି ଅଟନ୍ତି
ଓଲଟ କମଳ  (ଇଂରାଜୀ: .) ଏକ ଛୋଟ ବୃକ୍ଷ  କୁଳ -ପିଶାଚକାର୍ପାସ   ଇଂରାଜୀ ନାମ- ଡ଼େଭିଲ୍ସ୍ କଟନ    ,   ଲାଟିନ ନାମ-ଆବ୍ରୋମା ଅଗଷ୍ଟା ଲୀନ. ଏଫ. ବିବିଧ ଭାରତୀୟ ପ୍ରାଦେଶିକ ନାମ ଉଦ୍ଭିଦ ସ୍ୱରୂପ ବର୍ଣ୍ଣନା ଏହାର ରୋମଶ ଗୁଳ୍ମ କିମ୍ବା ଛୋଟ ବୃକ୍ଷ ୧୦ ଫୁଟ ପର୍ଯ୍ୟନ୍ତ କିମ୍ବା ତତୁର୍ଦ୍ଧ ଉଚ୍ଚ ହୋଇଥାଏ । କାଣ୍ଡ ତ୍ୱକରୁ ରେଶମି ଲମ୍ବା ସୂତ୍ର ବାହାରି ଥାଏ । ପତ୍ର-୪-୬ ଇଞ୍ଚ ଦୈର୍ଘ୍ୟ,୪-୫ ଇଞ୍ଚ ପ୍ରସ୍ଥ, ଦନ୍ତୁର ଧାର । ଊର୍ଦ୍ଧ୍ୱ ଭାଗ ପତ୍ର ଅଖଣ୍ଡ ଏବଂ ଛୋଟ ହୋଇଥାଏ । ଉପପତ୍ର ପତ୍ରବୃନ୍ତ ସମାନ ୧/୨ -୧ ଇଞ୍ଚ ଲମ୍ବା ହୋଇଥାଏ । ପୁଷ୍ପ-ଗୁଚ୍ଛୟୁକ୍ତ, ବାଇଗଣୀ ରଙ୍ଗ, ଅଧୋମୁଖ, ୨ ଇଞ୍ଚ ବ୍ୟାସ ଯୁକ୍ତ ହୋଇଥାଏ । ପୁଷ୍ପଦଣ୍ଡ ୧.୫ଇଞ୍ଚ ଲମ୍ବା, ଅକ୍ଷୀୟ ଅବସ୍ଥିତି । ପୁଷ୍ପ ବାହ୍ୟ ଦଳ ୪ ତଥା ଆଭ୍ୟନ୍ତର ଦଳ ୫ଟି ଥାଏ । ଫଳ- ପଞ୍ଚ କୋଣୀୟ ତଥା ପଞ୍ଚକୋଷ୍ଠୀୟ, ୧.୫ଇଞ୍ଚ ଦୈର୍ଘ୍ୟ, ଯାହା ଭିତରେ ମୂଳା ବୀଜ ସଦୃଶ ଅନେକ କୃଷ୍ଣ ବର୍ଣ୍ଣର ବୀଜ ଥାଏ । ଅଗଷ୍ଟ  ସେପ୍ଟେମ୍ବର ମାସରେ ପୁଷ୍ପ ତଥା ଅକ୍ଟୋବର-ଜାନୁୟାରୀ ମାସରେ ଫଳ ପ୍ରସ୍ଫୁଟିତ ହୋଇଥାଏ । ଭୌଗଳିକ ପ୍ରାପ୍ତି ସ୍ଥାନ ପ୍ରାୟତଃ ସମଗ୍ର ଏସିଆରେ ଦେଖିବାକୁ ମିଳିଥାଏ ନେପାଲ ଏବଂ ପାକିସ୍ତାନରେ ମଧ୍ୟ ମିଳିଥାଏ । ଏହା ଭାରତର ଆସାମ, ସିକିମ, ପଶ୍ଚିମବଙ୍ଗ, ଉତ୍ତର ଓଡ଼ିଶା, ତାମିଲନାଡୁ, କର୍ଣ୍ଣାଟକ, ମହାରାଷ୍ଟ୍ର ପ୍ରଭୃତି ରାଜ୍ୟରେ ଦେଖିବାକୁ ମିଳିଥାଏ  ରାସାୟନିକ ସଂଘଟନ କାଣ୍ଡ ଏବଂ ଚେରରେ: ଆବ୍ରୋମାଇନ , କୋଲାଇନେ ଏବଂ ବିଟାଇନ   ତଥା ଦୁଇଟି ଷ୍ଟେରୋଲ ଯଥା ବି-ଷ୍ଟେରୋଲ ଏବଂ ସିଗ୍ମା-ଷ୍ଟେରୋଲ । ଆଉଗଷ୍ଟିକ ଏସିଡ ଏବଂ ଷ୍ଟିଗ୍ମାଷ୍ଟେରୋଲ ଗ୍ଲାଇକୋସାଇଡ । ଏହା ବ୍ୟତୀତ ରେସିନ , ଅଠା ନିର୍ଯ୍ୟାସ  , ଡିଜିଟୋନଇଡ   ଆଦି ଯୌଗିକ ମହଜୁଦ ଥାଏ । ଖଣିଜ ଲବଣ: ପୋଟାସିୟମ  , ସୋଡିୟମ , ମାଗ୍ନେସିୟମ  ପତ୍ରରେ: ଗ୍ଲାଈକୋଷାଇଡ ଯୌଗିକ ଯଥେଷ୍ଟ ମାତ୍ରାରେ ଥାଏ ।ତାରାକ୍ସେରୋ  ମଞ୍ଜିରେ ଥାଏ: ସ୍ଥିର ତୈଳ ଏବଂ ଲିନୋଲେଇକ ଏସିଡ ଚିକିତ୍ସା ବିଜ୍ଞାନ ଗବେଷଣାଦ୍ୱାରା ସିଦ୍ଧ ତଥ୍ୟ ମଧୁମେହ ନିୟନ୍ତ୍ରଣ କ୍ଷମତା: ଉଲଟ କମ୍ବଳ ପତ୍ରର ମିଥ।ନୋଲ ଆହାରିତ ଯୌଗିକ ମଧୁମେହ ସମ୍ପୂର୍ଣ୍ଣ ନିୟନ୍ତ୍ରଣ କରିବାରେ ସକ୍ଷମ । ସେଣ୍ଟ୍ରାଲ କାଉନ୍ସିଲ ଅଫ ହୋମୀଓପାଥୀଦ୍ୱାରା ପ୍ରତିପାଦିତ ଗବେଷଣା ପ୍ରମାଣିତ ତଥ୍ୟାବଳୀ ଅନୁଯାୟୀ ଏହା ଯାବତୀୟ ସ୍ତ୍ରୀରୋଗ ଯଥା-କୃଛାର୍ତ୍ତବ, ଶ୍ୱେତ ପ୍ରଦର, ଜରାୟୁ ପ୍ରଦାହରେ ବହୁ ସଫଳ ପୂର୍ବକ ଆରୋଗ୍ୟ ପ୍ରଦାନ କରିଥାଏ ।ଏହା ମଧୁମେହ ଏବଂ ଶ୍ୱାସନଳୀ ପ୍ରଦାହରେ ଫଳପ୍ରଦାୟକ । ଗର୍ଭପାତ ଗୁଣ : ଏହାର ବୀଜ ତୈଳ ଏବଂ ଚେରରେ ଗର୍ଭପାତ ଏବଂ ସ୍ୱତଃ ଗର୍ଭସ୍ରାବ କରାଇବାର କ୍ଷମତା ଥାଏ । ଆୟୁର୍ବେଦ ଶାସ୍ତ୍ର ଅନୁଯାୟୀ ଗୁଣ ବର୍ଣ୍ଣନା ଦୋଷ ପ୍ରୟୋଗ ଏହା କଫ ବାତ ଶାମକ ତଥା ପିତ୍ତବର୍ଦ୍ଧକ । ସଂସ୍ଥାନିକ ପ୍ରୟୋଗ ପ୍ରଜନନ ସଂସ୍ଥାନ  ଜରାୟୁ ରୋଗ-ରଜୋରୋଧ, କଷ୍ଟାର୍ତ୍ତବ, ଅନିୟମିତ ଋତୁସ୍ରାବରେ ଏହା ଅତିଶୟ ଲାଭକର । ଏହା ଋତୁସ୍ରାବର ତିନି ଦିନ ପୂର୍ବରୁ ଋତୁସ୍ରାବର ଦୁଇଦିନ ପର ପର୍ଯ୍ୟନ୍ତ ଦିଆଯାଏ । ଏହା ଅତି ମାତ୍ରାରେ ଗର୍ଭପାତ କରାଏ । ଏହା ଗର୍ଭାଶୟବଲ୍ୟ, ଗର୍ଭାଶୟୋତ୍ତେଜକ, ଆର୍ତ୍ତବଜନନ ତଥା ବେଦନସ୍ଥାପନ ଗୁଣ ପ୍ରଭାବ ଯୁକ୍ତ ଅଟେ । ଆଧାର ବାହାର ଆଧାର ଦ୍ରବ୍ୟଗୁଣ ବିଜ୍ଞାନ  ପ୍ରଫେସର ପ୍ରିୟବ୍ରତ ଶର୍ମା  ଖଣ୍ଡ -୩, ବନାରସ ହିନ୍ଦୁ ବିଶ୍ୱବିଦ୍ୟାଳୟ ।
କୁହୁଡି ଗାଁ ଓଡ଼ିଶାର ଖୋର୍ଦ୍ଧା ଜିଲ୍ଲାର ଟାଙ୍ଗୀ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଖୁର୍ଦ୍ଧା ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ନିକଟତମ ରେଳ ଷ୍ଟେସନ: କୁହୁଡି ରେଳ ନିକଟତମ ବସ ସେବା: କୁହୁଡି ଶିକ୍ଷା ଗ୍ରାମରେ ଜନତା ଉଚ୍ଚ ବିଦ୍ୟାଳୟ ଏକ ସରକାରୀ ଉଚ୍ଚ ବିଦ୍ୟାଳୟ ସମେତ ତିନିଟି ପ୍ରାଥମିକ ବିଦ୍ୟାଳୟ ଅଛି । ନିକଟତମ ମହାବିଦ୍ୟାଳୟ ଜନତା ମାହାବିଦ୍ୟାଳୟ । ମନୋରଞ୍ଜନ ଗ୍ରାମରେ ପ୍ରତି ବର୍ଷ ଜନତା ଉଚ୍ଚ ବିଦ୍ୟାଳୟଠାରେ ମାହାବୀର ଫୁଟବଲ୍ କପ ଖେଳାଜାଏ ଯେଉଂଠି ରାଜ୍ୟ ଓ ରାଜ୍ୟ ବାହାରୁ ପ୍ରତିଯୋଗୀମାନେ ଭାଗ ନିଅନ୍ତି। ଗ୍ରାମରେ ଏକ ସିନେମା ହଲ୍ ଭି ଅଛି।
ଉଗାଡ଼ି  ( ,) ଭାରତରେ ଆନ୍ଧ୍ରପ୍ରଦେଶ, କର୍ଣ୍ଣାଟକ ଏବଂ ତେଲେଙ୍ଗାନା ରାଜ୍ୟର ହିନ୍ଦୁମାନଙ୍କ ପାଇଁ ନୂଆବର୍ଷ ଅଟେ  । ଚୈତ୍ର ମାସ, ହିନ୍ଦୁ ଲିନିସୋଲର କ୍ୟାଲେଣ୍ଡରର ପ୍ରଥମ ଦିନରେ ଏହି କ୍ଷେତ୍ର ମାନଙ୍କରେ ଉତ୍ସବ ପୂର୍ବକ ପାଳନ କରାଯାଏ ।ଏହା ସାଧାରଣତଃ ଗ୍ରେଗୋରୀୟନ କ୍ୟାଲେଣ୍ଡରର ମାର୍ଚ୍ଚ କିମ୍ବା ଏପ୍ରିଲ ମାସରେ ପଡିଥାଏ । ଏହିଦିନରେ  "କଲାମ"   (କନ୍ନଡ଼: ରଙ୍ଗୋଲି) ନାମକ ଚଟାଣରେ ରଙ୍ଗୀନ ଚିତ୍ର  (ଝୋଟି) ଆଙ୍କି ପାଳନ କରାଯାଏ  ।  "ତୋରନାଲୁ"   (କନ୍ନଡ଼: ତୋରଣଗଲୁ) ନାମକ କବାଟରେ ଆମ୍ବ ପତ୍ରରେ ସଜାଯାଏ  । ନୂଆ ବସ୍ତ୍ର ଯେପରି ଉପହାର କିଣିବା ଏବଂ ଦେବା, ଗରିବମାନଙ୍କୁ ଦାନ ଦେବା, ତେଲ ଉପଚାର,  "ପଚାଡି"  ନାମକ ବିଶେଷ ଭୋଜନର ପ୍ରସ୍ତୁତି ଓ ଭୋଜନ ଦାନ ଏବଂ ହିନ୍ଦୁ ମନ୍ଦିରର ଭ୍ରମଣ କରିବା ।  "ପଚାଡି"  ଏକ ଉଲ୍ଲେଖନୀୟ ଉତ୍ସବ ପୂର୍ଣ୍ଣ ଭୋଜନ ଅଟେ ଯାହା ସବୁପ୍ରକାର ସ୍ୱାଦକୁ ଯୋଡ଼ିଥାଏ - ମିଠା, ଖଟା, ଲୁଣି ଏବଂ କସା । ତେଲୁଗୁ ଓ କନ୍ନଡ଼ ହିନ୍ଦୁ ପରମ୍ପରାରେ , ଏହା ପ୍ରତୀକାତ୍ମକ ଅନୁସ୍ମାରକ ଅଟେ । ଉଗାଡ଼ି ହିନ୍ଦୁମାନଙ୍କର ମହତ୍ତ୍ୱପୂର୍ଣ୍ଣ ଏବଂ ଐତିହାସିକ ପର୍ବ ଅଟେ, ଯାହା ମଧ୍ୟଯୁଗୀୟ ଗ୍ରନ୍ଥ ଏବଂ ଶିଳ ଲେଖ ସହିତ ଏହି ଦିନ ହିନ୍ଦୁ ମନ୍ଦିର ଏବଂ ସମୁଦାୟିକ କେନ୍ଦ୍ରରେ ପ୍ରମୁଖ ଧର୍ମାର୍ଥ ଦାନର ରେକର୍ଡିଙ୍ଗ କରିଥାଏ । ସେହିଦିନ ଭାରତର ବହୁ ଅନ୍ୟ ସ୍ଥାନରେ ହିନ୍ଦୁ ମାନଙ୍କଦ୍ୱାରା ନବବର୍ଷ ରୂପେ ପାଳନ କରାଯାଏ । ଉଦାହରଣ: ଏହାକୁ ମହାରାଷ୍ଟ୍ରରେ ଗୁଡ଼ି ପଡୱା କୁହାଯାଏ, କିନ୍ତୁ କେବେ କେବେ ଏକ ଗ୍ରେଗୋରୀ ଦିନ ପୂର୍ବରୁ ହିଁ ପାଳନ କରାଯାଉଥିଲା, କାରଣ ଚନ୍ଦ୍ରମା ଦିନ ଚନ୍ଦ୍ରମାର ସ୍ଥିତି ଅନୁସାରେ ହିନ୍ଦୁ କ୍ୟାଲେଣ୍ଡରରେ ଆରମ୍ଭ ହୋଇଥାଏ ଏବଂ ସମାପ୍ତ ହୋଇଥାଏ । କର୍ଣ୍ଣାଟକରେ ପର୍ବ ମାନଙ୍କୁ ୟୁଗଡୀ ରୂପେ ପାଳନ କରାଯାଏ । ଶବ୍ଦାବଳୀ ଉଗାଡ଼ିକୁ ସଂସ୍କୃତରେ  "ଯୁଗ"   (ଆୟୁ) ଏବଂ  "ଆଦି"   (ଆରମ୍ଭ)ରୁ ନିଆଯାଇଛି  । ଏହାର ଅର୍ଥ : ଏକ ନୂଆ ଯୁଗର ଆରମ୍ଭ । ଉଗାଡ଼ି ପର୍ବ  "ଚୈତ୍ର ଶୁଧଧା ପଦ୍ୟମି"  କିମ୍ବା ଚୈତ୍ର ମାସର ଅଧାରେ ପଡିଥାଏ । ଏହା ସାଧାରଣତଃ ମାର୍ଚ୍ଚର ଶେଷରେ କିମ୍ବା ଗ୍ରେଗୋରୀୟ କ୍ୟାଲେଣ୍ଡରର ଏପ୍ରିଲ ପ୍ରମ୍ଭରେ ପଡିଥାଏ । ତେଲେଙ୍ଗାନା ରାଜ୍ୟ ଏବଂ ଆନ୍ଧ୍ରପ୍ରଦେଶର ଲୋକ ଉଗାଡ଼ି       ଏବଂ କର୍ଣ୍ଣାଟକ ଶବ୍ଦର ପ୍ରୟୋଗ କରିଥାନ୍ତି । ଏଥିପାଇଁ ଶବ୍ଦ ୟୁଗାଡ଼ି         ର ବ୍ୟବହାର କରାଯାଏ ।
ଭାରତର ଦକ୍ଷିଣଭାଗରେ ଥିବା ତାମିଲନାଡୁ ରାଜ୍ୟରେ କନ୍ୟାକୁମାରୀ ଅବସ୍ଥିତ ବିଷେଶକରି ସୂର୍ଯ୍ୟୋଦୟ ଓ ସୂର୍ଯ୍ୟାସ୍ଥର ମନୋରମ ଦୂଶ୍ୟପାଇଁ ଏହି ସ୍ଥାନଟି ବେଶ ଲୋକପ୍ରିୟ ତା ଛଡା କନ୍ୟାକୁମାରୀ ଠାରେହିଁ ବଙ୍ଗୋପସାଗର, ଭାରତ ମହାସାଗର ଓ ଆରବ ସାଗର ଏକତ୍ର ହୋଇଥିବାରୁ ଏଠାକାର ପରିବେଶ ବେଶ ଆକର୍ଷଣୀୟ କେପ କାମୋରିନ ତାମିଳାକମର ଦକ୍ଷିଣଭାଗ ଥିଲା ।
ଚଉଷଠି ଯୋଗିନୀ ଦେବୀ କାଳୀଙ୍କର ସହଚରୀ ଭାବରେ ପୂଜା ପାଇଥାନ୍ତି । ଚଉଷଠି ଯୋଗିନୀ ଓ ନବକୋଟୀ କାନ୍ତନୀ  (କାତ୍ୟାୟନୀ) ଦେବୀ କାଳୀଙ୍କର ସହଚରୀ ବୋଲି ଲୋକବିଶ୍ୱାସ  । ଏହିମାନେ ଭିନ୍ନ ଭିନ୍ନ ସ୍ଥାନରେ ଗ୍ରାମଦେବତୀ ରୂପେ ପୂଜା ପାଉ ଅଛନ୍ତି । ବେଳେ ବେଳେ ମନରେ ପ୍ରଶ୍ନ ଆସେ କାହିଁକି ଚଉଷଠି ଯୋଗିନୀ ପରିବର୍ତ୍ତେ ଅଧିକ କିମ୍ବା କମ୍ ସଂଖ୍ୟାରେ ଯୋଗିନୀ ପୂଜା ହେବାର ବିଧିବିଧାନ ହୋଇନାହିଁ । ଏଥିରୁ ଅନୁମେୟ ଚଉଷଠି ସଂଖ୍ୟାଟି ଏକ ତ ଭିତ୍ତିକ ଗୁଣାମିକ ଆଧ୍ୟାମିିକ ସଂଖ୍ୟା, ଯାହାକି ସମ୍ପୂର୍ଣ୍ଣ ଯୋଗ ଓ ତନ୍ତ୍ରଦ୍ୱାରା ପର୍ଯ୍ୟବସିତ । ତେଣୁ ବହୁ ବିଦ୍ୱାନ ପଣ୍ଡିତମଣ୍ଡଳୀ ବିଭିନ୍ନ ଶାସ୍ତ୍ରରେ ଏହାର ଗୁରୁତ୍ୱ ଓ ମହତ୍ୱ ପ୍ରତିପାଦନ କରିଛନ୍ତି ।  (୧)-ଚଉଷଠି କଳାର ପ୍ରତୀକ ରୂପେ ଚଉଷଠି ଯୋଗିନୀ ଅବସ୍ଥାପିତ  ।  (୨)-ସେହିପରି ଚଉଷଠି ଭୋଗର ପ୍ରତୀକ  ।  (୩)-ଚଉଷଠି ଗାୟତ୍ରୀର ପ୍ରତୀକ  ।  (୪)-ଚଉଷଠି କାମ ଶାସ୍ତ୍ରର ପ୍ରତୀକ  ।  (୫)-ଚଉଷଠି ସିଦ୍ଧି ମହାପୁରୁଷର ପ୍ରତୀକ ଇତ୍ୟାଦି ଚଉଷଠି ସଂଖ୍ୟାର ପ୍ରତୀକ ରୂପେ ଗୃହୀତ  । ଯୋଗସ୍ଥା ନାରୀ ହିଁ ଯୋଗିନୀ ରୂପେ ପରିଚିତା । ତେଣୁ ଧାର୍ମିକ ଦୃଷ୍ଟିକୋଣରୁ ଚଉଷଠି ସଂଖ୍ୟାର ପବିତ୍ରତାର ପଟାନ୍ତର ନାହିଁ । ଚଉଷଠି ଯୋଗିନୀ ଉପାସନା କରିବାଦ୍ୱାରା ଭକ୍ତମାନଙ୍କର ଅଶେଷ ଉପକାର ସାଧିତ ହୋଇଥାଏ । କୁହାଯାଏ ଚଉଷଠି ଯୋଗିନୀଙ୍କ ନାମ ଜପ କଲେ ଶରୀରରୁ ସର୍ବବ୍ୟାଧି ଦୂର ହୋଇଥାଏ । ଶିଶୁମାନଙ୍କର ରୋଗ ନାଶ ହୋଇଥାଏ । ଗର୍ଭବତୀ ନାରୀଙ୍କର ଗର୍ଭ ସମୟର ବେଦନା ଦୂର ହୋଇଥାଏ । ସର୍ବୋପରି ଭକ୍ତମାନଙ୍କର ମାନସିକ ପୂରଣ ହୋଇଥାଏ । ଆଧ୍ୟାତ୍ମିକ ବିଶ୍ୱାସ ଚଉଷଠି ୟୋଗିନୀ ପୀଠ ରାଣିପୁର ଝରିଆଲଠାରେ ଅଛି । ଏହା ସିନ୍ଧେକେଲାଠାରୁ ମାତ୍ର ୭ କି.ମି. ଦୂରରେ ଅବସ୍ଥିତ । ଚଉଷଠି ଯୋଗିନୀଙ୍କ ନାମ କାଳିକା ପୁରାଣ ମତେ ଚଉଷଠି ଯୋଗିନୀ ହେଲେ: ପୂଜନସ୍ଥଳୀ ଭୁବନେଶ୍ୱର ନିକଟରେ ଥିବା ହୀରାପୁରଠାରେ ଓ ବଲାଙ୍ଗୀର ଜିଲ୍ଲାର ରାଣୀପୁର-ଝରିଆଲଠାରେ ଚଉଷଠି ଯୋଗିନୀ ମନ୍ଦିର ରହିଛି । ଏହା ଓଡ଼ିଶାରେ ତନ୍ତ୍ର ସାଧନାର ପ୍ରମାଣ ଦେଇଥାଏ । ଭଦ୍ରକଠାରେ ଭଦ୍ରକାଳୀ ମନ୍ଦିର ଓଡ଼ିଶାର ଏକ ପବିତ୍ର ଓ ଜଣାଶୁଣା ଠାକୁରାଣୀ ମନ୍ଦିର । ଓଡ଼ିଶାର ଅନେକ ଜାଗାରେ ଠାକୁରାଣୀ ମନ୍ଦିରମାନ ରହିଛି । ସର୍ବଭାରତୀୟ ସ୍ତରରେ ଏହି ପୀଠ ଚାରୋଟି ସ୍ଥାନରେ ଥିବାବେଳେ, ସେଥିମଧ୍ୟରୁ ଓଡ଼ିଶାରେ ଦୁଇଟି ସ୍ଥାନରେ ଅଛି । ସେହି ପୀଠ ଦୁଇଟି ହେଲା ଅବିଭକ୍ତ ପୁରୀ ଜିଲ୍ଲାର ତଥା ବର୍ତ୍ତମାନ ଖୋର୍ଦ୍ଧା ଜିଲ୍ଲାର ହୀରାପୁର ଓ ବଲାଙ୍ଗୀର ଜିଲ୍ଲାର ରାଣୀପୁର ଝରିଆଲ । ଅନ୍ୟ ଦୁଇଟି ପୀଠ ମଧ୍ୟପ୍ରଦେଶର ଖଜୁରାହୋ ଓ ଭେରାଘାଟ । ଭାରତରେ ଥିବା ଏହି ଚାରୋଟି ଯୋଗିନୀ ପୀଠ ତଥା ତନ୍ତ୍ରପୀଠ ମଧ୍ୟରେ ହୀରାପୁରର ଚଉଷଠି ଯୋଗିନୀ ପୀଠ ପ୍ରାଚୀନ । ତେଣୁ ଏହି ପୀଠର ଗୁରୁତ୍ୱ ଓ ମହତ୍ୱ ସର୍ବବ୍ୟାପୀ । ବେଦ, ବେଦାନ୍ତ, ଉପନିଷଦ, ମହାଭାରତ, ରାମାୟଣ ଓ ବିଭିନ୍ନ ପୁରାଣ ଶାସ୍ତ୍ରରେ ବର୍ଣ୍ଣିତ ଅଛି ଯେ, ଓଡ଼ିଶାରେ ଶାକ୍ତଧର୍ମ ପ୍ରସାର ଓ ପ୍ରଚାର ଅତି ପ୍ରାଚୀନ । ବିଭିନ୍ନ ଯୁଗରେ ଶକ୍ତିମାନେ ଆବିର୍ଭାବ ହୋଇ ମହାପ୍ରତାପୀ ଦାନବମାନଙ୍କୁ ନିହତ କରି ଧରାପୃଷ୍ଠରେ ସାଧୁସନ୍ଥ ଜନସମାଜ ମଧ୍ୟରେ ଶାନ୍ତି ପ୍ରଦାନ କରିଛନ୍ତି । କିନ୍ତୁ ତନ୍ତ୍ର ସଂସ୍କୃତି ତଥା ଯୋଗିନୀମାନଙ୍କର ଅଭ୍ୟୁଦୟର ଆଜି ପର୍ଯ୍ୟନ୍ତ ଜଣା ନଥିଲେ ମଧ୍ୟ ବେଦ ସଂସ୍କୃତି ପୂର୍ବରୁ ସୃଷ୍ଟି ବୋଲି ଗବେଷକମାନେ ମତ ପ୍ରଦାନ କରିଛନ୍ତି । କେହି କେହି ଏହି ଉପାସନା ହରପ୍ପା ମହେଞ୍ଜୋଦାରୋ ସଭ୍ୟତାରୁ ଅଭ୍ୟୁଦୟ ବୋଲି କହିଥିଲେ ମଧ୍ୟ ଓଡ଼ିଶା ହେଉଛି ଏହାର ଆଦିପୀଠ । କେଉଁ ଆବହମାନ କାଳରୁ ଓଡ଼ିଶାର କୋଣ ଅଣୁକୋଣରେ ଶକ୍ତିମାନଙ୍କର ଉପାସନା ପ୍ରସିଦ୍ଧି ଲାଭ କରିଛି । ଏପରିକି ଗ୍ରାମଗୁଡିକରେ ଗ୍ରାମଦେବୀ ଓ ପ୍ରତ୍ୟେକ ପରିବାରରେ ଗୃହଦେବୀ ରୂପେ ପୂଜା ପାଇବାର ବିଧିବିଧାନ ଆଜି ମଧ୍ୟ ଦେଖିବାକୁ ମିଳେ । କାକଟପୁରର ମା ' ମଙ୍ଗଳା, ଝଙ୍କଡର ମା'  ସାରଳା, ଯାଜପୁରର ମା ' ବିରଜା, ବାଙ୍କୀର ମା'  ଚର୍ଚ୍ଚିକା ପୂଜା ପାଉଛନ୍ତି । କିନ୍ତୁ ଚଉଷଠି ଯୋଗିନୀମାନଙ୍କର ଉପାସନା ଓଡ଼ିଶା କାହିଁକି ପବିତ୍ର ଭାରତ ଭୂମିରେ ସମସ୍ତ ଦେବୀମାନଙ୍କ ମଧ୍ୟରେ ସ୍ୱତନ୍ତ୍ର ଗୁରୁତ୍ୱ ବହନ କରିଅଛି । କାରଣ ଏହାର ସଂସ୍କୃତି ଯୋଗ ଓ ତନ୍ତ୍ରଦ୍ୱାରା ଆଧାରିତ ।
ନୀଳାମ୍ବର ଦାସ  (୧୩ ଫେବୃଆରୀ ୧୯୦୩ - ୨୬ ଅଗଷ୍ଟ ୧୯୮୭) ଜଣେ ଓଡ଼ିଆ ରାଜନୀତିଜ୍ଞ ଏବଂ ସ୍ୱାଧୀନତା ସଂଗ୍ରାମୀ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୫୨ ମସିହାର ପ୍ରଥମ ବିଧାନ ସଭା ନିର୍ବାଚନରେ ଏବଂ ୧୯୫୭ ମସିହାରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ସେ ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୨ୟକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ନୀଳାମ୍ବର ଦାସ ୧୯୦୩ ମସିହାର ଫେବୃଆରୀ ମାସ ୧୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାମ ପ୍ରସାଦ ଦାସ । ତାଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍‌ରୁ କମ୍ ଥିଲା । ସେ କୃଷ୍ଣପ୍ରିୟା ଦେବୀଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ୪ଜଣ ପୁଅ ଅଛନ୍ତି । ସ୍ୱାଧୀନତା ସଂଗ୍ରାମରେ ଯୋଗଦାନ ନୀଳାମ୍ବର ଦଶମ ଶ୍ରେଣୀରେ ପଢ଼ୁଥିବାବେଳେ ପାଠପଢ଼ା ଛାଡ଼ି ଭାରତୀୟ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ଯୋଗଦାନ କରିଥିଲେ । ୧୯୧୯ ସତ୍ୟାଗ୍ରହରେ ସେ ଧରାପଡ଼ିଥିଲେ ଏବଂ ୬ ବର୍ଷରୁ ଅଧିକ ସମୟ ବନ୍ଦୀ ହୋଇ ରହିଥିଲେ । ଏହାପରେ ସେ ଗୋଟେ ବର୍ଷ ନିରୁଦ୍ଦିଷ୍ଟ ଭାବରେ ଜୀବନ ଯାପନ କରି ସତ୍ୟାଗ୍ରହ ଜାରି ରଖିଥିଲେ, ଫଳରେ ଇଂରେଜ ସରକାର ତାଙ୍କର ଜୀବିତ ଶରୀର ଉପରେ ୧୦,୦୦୦ ଟଙ୍କାର ଇନାମ୍ ରଖିଥିଲେ । ମାତ୍ର ପରବର୍ତ୍ତୀ ସମୟରେ ସେ ମହାତ୍ମା ଗାନ୍ଧୀଙ୍କ ସଂସ୍ପର୍ଶରେ ଆସିଥିଲେ ଏବଂ ତାଙ୍କର ପଥକୁ ଅନୁସରଣ କରି ଓଡ଼ିଶାରେ ଲବଣ ସତ୍ୟାଗ୍ରହରେ ଏକ ବଡ଼ ଭୂମିକା ଗ୍ରହଣ କରିଥିଲେ । ରାଜନୈତିକ ଜୀବନ ଭାରତ ସ୍ୱାଧୀନ ହୋଇ ନୂତନ ସମ୍ବିଧାନ ପ୍ରଣୟନ ହେବାପରେ ନୀଳାମ୍ବର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ୧୯୫୨ ମସିହାରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୫୨ ମସିହାରୁ ୧୯୫୭ ମସିହାରେ ବିଧାନ ସଭାର କାର୍ଯ୍ୟକାଳ ଶେଷହେବାଯାଏଁ କାର୍ଯ୍ୟ କରିଥିଲେ । ଏହାପରେ ୧୯୫୭ ସେ ପୁଣିଥରେ ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ମୃତ୍ୟୁ ନୀଳାମ୍ବର ୧୯୮୭ ମସିହାର ଅଗଷ୍ଟ ମାସ ୨୬ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୮୪ ବର୍ଷ ବୟସ ହୋଇଥିଲା ।
ଉଦଣ୍ଡୀ ସୀତା, ୧୯୯୨ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରବି ସ୍ୱାଇଁ । ଗୋପାଳ ଦେ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅବତାର ସିଂହହ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଉତ୍ତମ ମହାନ୍ତି, ଅପରାଜିତା ମହାନ୍ତି, ରାଇମୋହନ ପରିଡ଼ା, ଜୟୀରାମ ସାମଲ, ବିଜୟ ମହାନ୍ତି, ଦୁର୍ଲଭ ସିଂହ, ଅଶ୍ରୁମୋଚନ ମହାନ୍ତି, ନେତ୍ରାନନ୍ଦ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଉତ୍ତମ ମହାନ୍ତି ଅପରାଜିତା ମହାନ୍ତି ରାଇମୋହନ ପରିଡ଼ା ଜୟୀରାମ ସାମଲ ବିଜୟ ମହାନ୍ତି ଦୁର୍ଲଭ ସିଂହ ଅଶ୍ରୁମୋଚନ ମହାନ୍ତି ନେତ୍ରାନନ୍ଦ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଓଡ଼ିଶାର ଜଣାଶୁଣା କଣ୍ଠଶିଳ୍ପୀ ଟି. ସୌରୀ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ କଣ୍ଠଦାନ କରିବା ଆରମ୍ଭ କରିଥିଲେ ।
ରୋଟେଟର କଫ ବିଦାରଣ ଏକ ପ୍ରକାର ଆଘାତର ନାମ ଯେଉଁଥିରେ କାନ୍ଧରେ   ଥିବା ରୋଟେଟର କଫରେ ସଂଯୁକ୍ତ ହୋଇଥିବା ମାଂସପେଶୀମାନଙ୍କର   ପେଶିରଜ୍ଜୁ   ବିଦୀର୍ଣ୍ଣ ହୋଇଥାଏ । ଏଥିରେ କାନ୍ଧ ଯନ୍ତ୍ରଣା   ସ‌ହିତ ଦୁର୍ବଳ ଲାଗେ । ଏହି ଅସୁବିଧା ଯୋଗୁ ମୁଣ୍ଡ କୁଣ୍ଡେଇବା ଓ ପୋଷାକ ପିନ୍ଧିବାରେ ଅସୁବିଧା ହୁଏ । କାନ୍ଧ ନ ଚଳେଇଲେ ମଧ୍ୟ କିଛି କ୍ଲିକ ଶବ୍ଦ ହୋଇପାରେ । କାନ୍ଧରେ ହଠାତ ଆଘାତ ଲାଗିଲେ ବା ସମୟକ୍ରମେ ଅଳ୍ପ ଅଳ୍ପ ହୋଇ ଆଘାତ ଲାଗିଲେ ଏହି ରୋଗ ହୁଏ । ଧୁମ୍ରପାନ, ଏହି ରୋଗର ପାରିବାରିକ ଇତିହାସ ଥଲେ ଓ ପୁନଃପୌନିକ ବ୍ୟବ‌ହାର ହେଲେ ରୋଗ ସଙ୍କଟ ସୃଷ୍ଟି ହୁଏ । ଲକ୍ଷଣ, ଶାରୀରିକ ପରୀକ୍ଷା   କରି ରୋଗ ନିର୍ଣ୍ଣୟ କରାଯିବା ପରେ ମେଡିକାଲ ଇମେଜିଙ୍ଗ   କରି ନିଶ୍ଚିତ କରାଯାଏ । ରୋଟେଟର କଫ୍‌ରେ ମିଶିଥିବା ମାଂସପେଶୀମାନଙ୍କର ନାମ ଯଥାକ୍ରମେ ସୁପ୍ରାସ୍ପାଇନାଟସ  , ଇନଫ୍ରାସ୍ପାଇନାଟସ  , ଟିରିସ ମାଇନର   ଓ ସବସ୍କାପୁଲାରିସ   । ସୁପ୍ରାସ୍ପାଇନାଟସ ସବୁଠାରୁ ଅଧିକ ପ୍ରଭାବିତ ହୁଏ । ଯନ୍ତ୍ରଣା ନିବାରଣ ନିମନ୍ତେ ଏନଏସଏଆଇଡି   ଭଳି ଔଷଧ ଦିଆଯାଏ ଓ ବ୍ୟାୟାମ କରିବାକୁ ଉପଦେଶ ଦିଆଯାଏ । ୨ ସପ୍ତାହ ଚିକିତ୍ସା ପରେ ବାହୁ ୯୦% ଉଠେଇନପାରିଲେ ରୋଗୀର ଅଧିକ ଅନୁଶୀଳନ ଆବଶ୍ୟକ ହୁଏ । କେତେକ ସ୍ଥଳରେ ଅପରେଶନ ଆବଶ୍ୟକ ହୁଏ । ଏହା ଏକ ସାଧାରଣ ରୋଗ । ଚାଳିଶ ବର୍ଷ ପରେ ଏହି ରୋଗ ହୁଏ । ୧୮୦୦ ଶତାବ୍ଦୀରୁ ଏହି ରୋଗର ବର୍ଣ୍ଣନା ଅଛି ।
ଅମୃତା ସୁରେଶ  (ଜନ୍ମ ୨ ଅଗଷ୍ଟ ୧୯୯୦) ଜଣେ ଭାରତୀୟ ଗାୟିକା, କବୟିତ୍ରୀ, ରେଡିଓ ଜକି   ଓ କମ୍ପୋଜର ଅଟନ୍ତି  । ୨୦୦୭ ମସିହାରେ ରିଏଲିଟି ଟେଲିଭିଜନର ଏସିଆ ନେଟର ଷ୍ଟାର ଗାୟିକା ପ୍ରତିଯୋଗୀତାରେ ଗୀତ ଗାଇ ସେ ଲୋକପ୍ରିୟ ହୋଇଥିଲେ । ତା 'ପରଠାରୁ ସେ ଅନେକ ଚଳଚ୍ଚିତ୍ର ଓ ଅଲବନ ନିମନ୍ତେ ସେ ଗୀତ ଗାଇଛନ୍ତି ।  'ରେଡିଓ ସୁନୋ ୯୧.୭' ର  ( 91.7) ସଙ୍ଗୀତ ସିରିଆଲ  'ସୁନୋ ମେଲୋଡ଼ି' ରେ ସେ ବିଖ୍ୟାତ ରେଡିଓ ଜକି ହୋଇଥିଲେ । ୨୦୧୪ ଖ୍ରଷ୍ଟାବ୍ଦରେ ସେ ଅମୃତମ୍ ଗମୟମ୍ ନାମକ ଏକ ରକ ଓ ପ‌ପ ସଙ୍ଗୀତ ବ୍ୟାଣ୍ଡ ପ୍ରତିଷ୍ଠ କରିଥିଲେ ଯେଉଁଥିରେ ସେ ଓ ତାଙ୍କ ଭଉଣୀ ମୁଖ୍ୟ କଳାକାର ଥିଲେ । ପ୍ରାକ୍ ଜୀବନ ଲୈଲା ଓ ସଙ୍ଗୀତକାର ପି. ଆର. ସୁରେଶଙ୍କ ଔରସରୁ ୨ ଅଗଷ୍ଟ ୧୯୯୦ ମସିହାର ଅମୃତା ଜନ୍ମ ଗ୍ରହଣ କରିଥିଲେ । ତାଙ୍କର ପିତା ସୁରେଶ ହିନ୍ଦୁ ଥିଲେ ଓ ମାତା ଲୈଲା ଖ୍ରୀଷ୍ଟିଆନ ଥିଲେ । ଅମୃତାଙ୍କଠାରୁ ୫ ବର୍ଷ ସାନ ଭଉଣୀ ଅଭିରାମି ସୁରେଶ ମଧ୍ୟ ଜଣେ ଗାୟିକା ଓ ଗୀତିକାର ଥିଲେ । ସେମାନଙ୍କର ବାସ ସ୍ଥାନ କୋଚିର ଏଡାପଲ୍ଲି ଥିଲା । ଗୋଟିଏ ସଙ୍ଗୀତଜ୍ଞ ପରିବାରରେ ଜନ୍ମ ହୋଇଥିବାରୁ ସେ ଅଳ୍ପ ବୟସରୁ ସଙ୍ଗୀତ ପ୍ରତି ପ୍ରେରଣା ପାଇ ରୁଚି ରଖିଥିଲେ । ମାତ୍ର ତିନି ବର୍ଷ ବୟସରୁ ସେ ଗାଇବାକୁ ଆରମ୍ଭ କରିଥିଲେ; ସେଲିନ‌ ଡାୟୋନ ଓ ମାଇକେଲ ଜାକସନ ଭଳି ଗାୟକଠାରୁ ସେ ପ୍ରେରଣା ପାଇଥିଲେ । ସ୍କୁଲରେ ଅମୃତା ଜଣେ ଶୀର୍ଷ ଶ୍ରେଣୀର ଛାତ୍ରୀ ଥିଲେ । ରିଏଲିଟି ଟେଲିଭିଜନର ପ୍ରତିଯୋଗୀତାର ଭାଗ ନେବା ପାଇଁ ସେ ୧୨ତମ ଷ୍ଟାଣ୍ଡାର୍ଡ ଛାଡ଼ିଥଲେ ଓ ପରବର୍ତ୍ତୀ ସମୟରେ ଘରୋଇ ଭାବରେ ତାହା ପାସ କରିଥିଲେ । ଏହା ପରେ ସେ ବିବିଏରେ ସ୍ନାତକ ହେଲେ ଓ ଏମ‌ବିଏ କଲେ ଏବଂ କର୍ଣ୍ଣାଟକୀ ଓ ହିନ୍ଦୁସ୍ଥାନୀ କ୍ଲାସିକାଲ ସଙ୍ଗୀତରେ ଡିଗ୍ରୀ ହାସଲ କରିଥିଲେ । ବୃତ୍ତି ସଙ୍ଗୀତ ଗୋଟିଏ ସଙ୍ଗୀତ ପରିବାରରୁ ଆସିଥିବାରୁ ସେ ବାଲ୍ୟାବସ୍ଥାରେ ମଞ୍ଚରେ ପ୍ରଦର୍ଶନ ଦେବା ଆରମ୍ଭ କରିଥିଲେ । ଅଷ୍ଟମ ଶ୍ରେଣୀର ଛାତ୍ରୀ ଥିଲା ବେଳେ ନାଦିର ଶାହଙ୍କର ମଞ୍ଚ ପ୍ରଦର୍ଶନରେ ଶିଶୁ ଗାୟିକା ଭାବରେ କାମ କରିଥିଲେ । ୨୦୦୭ ମସିହାରେ ସେ ଏସିଆନେଟ ଆଇଡିଆ ଷ୍ଟାର ସିଙ୍ଗର ପ୍ରତିଯୋଗିତାରେ ଦ୍ୱିତୀୟ ବର୍ଷ ନିମନ୍ତେ ଭାଗ ନେଇଥିଲେ ଜଣେ ଲୋକପ୍ରିୟ ଗାୟିକ ସାବ୍ୟସ୍ତ ହୋଇଥିଲେ । ଏହି ପ୍ରଦର୍ଶନ ତାଙ୍କୁ ଚଳଚ୍ଚିତ୍ର ଜଗତକୁ ଯିବା ପାଇଁ ସାହାଯ୍ୟ କରିଥିଲା । ସେହି ଦେନଠାରୁ ଅନେକ ମଲୟାଲମ ଚଳଚ୍ଚିତ୍ରରେ ସେ ପ୍ରଚ୍ଛଦପଟ ଗାୟିକ କାମ ସମ୍ପାଦନ କରୁଛନ୍ତି । ପ୍ରଚ୍ଛଦପଟ ଗାୟିକା ଭାବରେ ତାଙ୍କର ପ୍ରଥମ ଚିତ୍ର ଥିଲା ପୁଲ୍ଲିମ୍ୟାନ ଯାହାକୁ ଶରେଥ କମ୍ପୋଜ କରିଥିଲେ । ଆଗାଥନ ଚଳଚ୍ଚିତ୍ରରେ  (୨୦୧୦) ସେ ମୁନ୍ଥିରପୁ ଗୀତ ଗାଇଥିଲେ ଯାହା ଲୋକମାନେ ପସନ୍ଦ କରିଥିଲେ  । ଶରେଥଙ୍କ ସଙ୍ଗୀତ ନିର୍ଦ୍ଦଶନାର ଆଲବମ  'ସ୍ଟ୍ରବେରି ଥେୟାମ' ରେ  (୨୦୧୪) ସେ  'କନ୍ନୁ କରୁଥ'  ଗୀତ ଗାଇଥିଲେ ଯେଉଁଥିରେ ଲୋକ ସଙ୍ଗୀତ ଓ ପଶ୍ଚିମ ସଙ୍ଗୀତର ମିଶ୍ରଣ ଥିଲା ଓ ସେହି ୯ ଟ୍ରାକ ଅଲବମକୁ ଲୋକମାନେ ବ‌ହୁତ ପସନ୍ଦ କରିଥିଲେ । ସେହି ୨୦୧୪ ମସିହାରେ ଅମୃତା ନିଜର ଏକ ରକ୍ ପ‌ପ୍ ବ୍ୟାଣ୍ଡ  'ଅମୃତମ୍ ଗମୟ'  ପ୍ରତିଷ୍ଠା କରିଥିଲେ । ଅମୃତା ଓ ତାଙ୍କର ଭଗିନୀ ସେହି ବ୍ୟାଣ୍ଡର ମୂଖ୍ୟ କଳାକାର ଥିଲେ । ତାହା ପ୍ରତିଷ୍ଠା ହେବାର ମାତ୍ର ୬ ମାସ ମଧ୍ୟରେ ଗିଗରେ   ଆନ୍ତର୍ଜାତୀୟ ପ୍ରଦର୍ଶନ କରିଥିଲେ ।
ପଞ୍ଚାନନ ପତି ଓଡ଼ିଶାରେ ଜନ୍ମିତ ଜଣେ ଜଣାଶୁଣା ଓଡ଼ିଆ ଲେଖକ ଓ ଅନୁବାଦକ ଥିଲେ । ରଚନାବଳୀ ଅନୁବାଦ ସେ  "ବ୍ରାମ ଷ୍ଟୋକର" ଙ୍କ ଲିଖିତ ଇଂରାଜୀ ବହି  'ଡ୍ରାକୁଲା "ର ଓଡ଼ିଆରେ ରୂପାନ୍ତର କରିଥିଲେ ।
ଧରିତ୍ରୀ ଢେଙ୍କାନାଳ, ବାଲେଶ୍ୱର, ବ୍ରହ୍ମପୁର, ରାୟଗଡ଼ା, ଭୁବନେଶ୍ୱର ଓ ସମ୍ବଲପୁରରୁ ଏକ ସଙ୍ଗେ ପ୍ରକାଶିତ ହେଉଥିବା ଏକ ଦୈନିକ ଓଡ଼ିଆ ଖବରକାଗଜ । ୧୯୭୪ ନଭେମ୍ବର ୨୪ ତାରିଖର୍ୱ ସମାଜବାଦୀ ସୋସାଇଟି ଧରିତ୍ରୀର ପ୍ରକାଶନ ଆରମ୍ଭ କରିଥିଲା । ୨୦୦୯ ଜାନୁଆରୀ ପହିଲାଠାରୁ ଧରିତ୍ରୀର ଇ-ପେପର ପ୍ରକାଶନ ଆରମ୍ଭ ହୋଇଥିଲା । ଏହା ଏକ ୨୦ ପୃଷ୍ଠା ସମ୍ବଳିତ ଖବରକାଗଜ । ଏହାର କେତୋଟି ଖବର ସାପ୍ତାହିକୀ ଭାବରେ ପ୍ରକାଶିତ ହୁଏ, ଯଥା ରବିବାର ଦିନ  "ଆଗାମୀ ଆଶା"  ଓ ସ୍ୱତନ୍ତ୍ର  "ଛୁଟିଦିନ" , ସୋମବାର ଦିନ  "ଆଇଟି"  ଓ  "ସ୍ୱାସ୍ଥ୍ୟ ବିଜ୍ଞାନ" , ମଙ୍ଗଳବାର ଦିନ  "ବିଜିନେଶ୍"  ଓ  "ନାରୀ"  , ବୁଧବାର ଦିନ  "ଅଟୋମୋବାଇଲ୍"  ଓ  "କୃଷି ଜୀବନ" , ଗୁରୁବାର ଦିନ  "ବିଜିନେଶ୍"  ଓ  "ବିଚିତ୍ରା" , ଶୁକ୍ରବାର ଦିନ  "ବିଜିନେଶ୍"  ଓ  "କ୍ରୀଡ଼ା ଜଗତ"  ଏବଂ ଶନିବାର ଦିନ  "ପିଲାଙ୍କ ଧରିତ୍ରୀ"  ପ୍ରକାଶିତ ହୁଏ । ଏହା ଛଡ଼ା ନିୟମିତ ଭାବେ ସମ୍ପାଦକୀୟ ପୃଷ୍ଠା,  "ଆଜିର ରାଶିଫଳ" ,  "କାର୍ଟୁନ୍ କର୍ଣ୍ଣର" ,  "ଢଗଢମାଳି"  ପ୍ରଭୃତି ପ୍ରକାଶ ପାଏ । ଏଥି ସହିତ ଶନିବାର ଦିନ ଏକ ପାକ୍ଷିକ କ୍ରୋଡ଼ ପତ୍ରିକା  "ସାହିତ୍ୟାୟନ"  ପ୍ରକାଶିତ ହୁଏ ।
ଗ୍ରେଗୋରୀ ପାଞ୍ଜି ଅନୁସାରେ ୨୬ ଜୁନ ବର୍ଷର ୧୭୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୭୮ତମ  । ବର୍ଷ ଶେଷ ହେବା ପାଇଁ ଆଉ ୧୮୮ ଦିନ ବାକି ଅଛି ।
୧୯୫୦   ଗ୍ରେଗୋରି ପାଞ୍ଜି ଅନୁସାରେ ରବିବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1950 ବର୍ଷ, 2 ଶହସ୍ରାବ୍ଦର 950 ବର୍ଷ, 20 ଶତାବ୍ଦୀର 50 ବର୍ଷ, ଏବଂ ୧୯୫୦ ଦଶକର 1 ବର୍ଷ ଥିଲା ।
ଟାମୋକ୍ସିଫେନ  (ଟିଏମଏକ୍ସ), ଯାହାର ଏକ ବିକ୍ରୟ ନାମ ନୋଲଭାଡେକ୍ସ, ଏକ ଔଷଧ ଯାହା ମହିଳାଙ୍କର ସ୍ତନ କର୍କଟର ପ୍ରତିଷେଧକ ଓ ଉଭୟ ମହିଳା ଓ ପୁରୁଷଙ୍କର ସ୍ତନ କର୍କଟ ରୋଗର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ  । ଅନ୍ୟାନ୍ୟ କର୍କଟ ରୋଗରେ ଏହାର ବ୍ୟବ‌ହାର ନିମନ୍ତେ ଅନୁଶୀଳନ ଚାଲିଛି । ଆଲବ୍ରାଇଟ ସିଣ୍ଡ୍ରୋମରେ ଏହା ବ୍ୟବ‌ହାର କରାଯାଇଛି । ସ୍ତନ କର୍କଟ ରୋଗରେ ଟାମୋକ୍ସିଫେନ ପ୍ରତ୍ୟହ ୫ ବର୍ଷ ପର୍ଯ୍ୟନ୍ତ ପାଟିରେ ଖାଇବାକୁ ଦିଆଯାଏ । ଜରାୟୁ କର୍କଟ, ସଂଘାତ  , ଦୃଷ୍ଟି ସମସ୍ୟା ଓ ଫୁସଫୁସ ଏମ୍ବୋଲିଜ୍ମ ଇତ୍ୟାଦି ସାଂଘାତିକ ପାର୍ଶ୍ୱ ପ୍ରତିକ୍ରିୟା ସଙ୍କଟ ଦେଖାଯାଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଅନିୟମିତ ଋତୁସ୍ରାବ, ଓଜନ ହ୍ରାସ ଓ ଉଷ୍ମାନୁଭୂତି ଇତ୍ୟାଦି ଦେଖାଯାଏ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହି ଔଷଧ ଦେଲେ ଶିଶୁର ହାନୀ ହୁଏ । ଏହା ଏକ ବରଣାତ୍ମକ ଏସ୍ଟ୍ରୋଜେନ-ରିସେପ୍ଟର ମୋଡ୍ୟୁଲେଟର ଯାହା ସ୍ତନ କୋଷ ବୃଦ୍ଧିର କାରକ ବା ଫ୍ୟାକ୍ଟରମାନଙ୍କୁ କମେଇଦିଏ ଓ କୋଷବୃଦ୍ଧି କମ କରୁଥିବା କାରକମାନଙ୍କୁ ବଢ଼େଇଦିଏ । ଏହା ଟ୍ରାଇଫିନାଇଲଏଥିଲିନ ଦଳର ଔଷଧ । ସନ ୧୯୬୭ରେ ଟାମୋକ୍ସିଫେନ ଆବିଷ୍କୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ଦୈନିକ ହୋଲସେଲ ଖର୍ଚ୍ଚ ପ୍ରାୟ ୦.୦୭ରୁ ୦.୨୩ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଦୈନିକ ଖର୍ଚ୍ଚ ୨ ଡଲାର ।
ତୁ ମୋ ସୁନା ଚଢ଼େଇ, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନିତିନ ପଣ୍ଡା, ଭୂପେଶ ପଣ୍ଡା, ସୀତାଂଶୁ ମହାନ୍ତି ଓ ଏସ୍. ଦିଲୀପ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଦିଲୀପ ପଣ୍ଡା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜ୍ୟୋତି ରଞ୍ଜନ ନାୟକ ଓ ଏଲ୍‌ସା ଘୋଷ । ରାଇମୋହନ ପରିଡ଼ା, ଦୈତାରୀ ପଣ୍ଡା, ବାବୁ ପ୍ରଧାନ, ଭୂପତି ତ୍ରିପାଠୀ, ଚିନ୍ତାମଣି ବିଶ୍ୱାଳ, ଶ୍ରେୟା, କ୍ରିଷ୍ଣା କର, ଅମର, ବୁଲୁ, ମାନସ ମିଶ୍ର, ଜୟାସ୍ୱାମୀ, ଜୀବନ ପଣ୍ଡା, ଚାନ୍ଦିନୀ, ମିତା ଚକ୍ରବର୍ତ୍ତୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଜ୍ୟୋତିରଞ୍ଜନ ନାୟକ ଏଲ୍‌ସା ଘୋଷ ଦୈତାରି ପଣ୍ଡା ବାବୁ ପ୍ରଧାନ ଭୂପତି ତ୍ରିପାଠୀ ଚିନ୍ତାମଣି ବିଶ୍ୱାଳ ଶ୍ରେୟା କ୍ରିଷ୍ଣା କର ଅମର ବୁଲୁ ମାନସ ମିଶ୍ର ଜୟାସ୍ୱାମୀ ଜୀବନ ପଣ୍ଡା ଚାନ୍ଦିନୀ ଜେନା ମିତା ଚକ୍ରବର୍ତ୍ତୀ ରାଇମୋହନ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ଗୀତିକାର ନିର୍ମଳ ନାୟକ ଅରୁଣ ମନ୍ତ୍ରୀ ଓ ବାପୁ ଗୋସ୍ୱାମୀ ଏହି କଥାଚିତ୍ରଟିର ଗୀତ ରଚନା କରିଥିଲେ । ସତ୍ୟଜିତ ପ୍ରଧାନ, ଅସୀମା ପଣ୍ଡା, ହ୍ୟୁମାନ ସାଗର, ଅନନ୍ୟା ଶ୍ରୀତମ ନନ୍ଦ, କୌଶିକ୍, ଅର୍ପିତା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଦନ୍ତ କ୍ଷୟ  (ଇଂରାଜୀରେ );  ଲାଟିନ ଭାଷାରେ ଅର୍ଥ ପଚା , ବା ଲୋକପ୍ରିୟ ନାମ ପୋକ ଖିଆ ଦାନ୍ତ ବା କୋଟର ଏକ ପ୍ରକାର ରୋଗ ଯେଉଁଥିରେ ଜୀବାଣୁ କାର୍ଯ୍ୟକଳାପ ଯୋଗୁ ଦାନ୍ତ କ୍ଷୟ ହୋଇଯାଏ । ରୋଗାକ୍ରାନ୍ତ ଦାନ୍ତର ରଙ୍ଗ ହଳଦିଆରୁ କଳା ରଙ୍ଗ ପର୍ଯ୍ୟନ୍ତ ଅନେକ ପ୍ରକାର ରଙ୍ଗ ନିଏ । ଏହାର ଲକ୍ଷଣ ମଧ୍ୟରେ ଦାନ୍ତ ମୂଳରେ ଯନ୍ତ୍ରଣା ଓ ଖାଇବା କଷ୍ଟକର ହୁଏ । ଏହି ରୋଗର ଜଟିଳତା ମଧ୍ୟରେ ଦାନ୍ତ ଚାରିପଟେ ପ୍ରଦାହ, ଦାନ୍ତ ପଡ଼ିଯିବା ଓ ଦାନ୍ତ ମୂଳରେ ପୂଜ ଇତ୍ୟାଦି ଦେଖାଯାଏ । ଦାନ୍ତରେ ଲାଗିଥିବା ଖାଦ୍ୟାଂଶରୁ ଜୀବାଣୁଦ୍ୱାରା ଏସିଡ୍ ନିର୍ଗତ ହୋଇ କଠିନ ତନ୍ତୁରେ ତିଆରି ଦାନ୍ତର ଏନାମେଲ୍, ଡେଣ୍ଟିନ୍ ଓ ସେମେଣ୍ଟମ୍କୁ ନଷ୍ଟ କରିଦିଏ । ଜୀବାଣୁର ଶକ୍ତିଦାୟୀ ଖାଦ୍ୟ ସରଳ ଶର୍କରା ହୋଇଥିବାରୁ ଶର୍କରାଜାତୀୟ ଖାଦ୍ୟ ରୋଗ ସଙ୍କଟ ସୃଷ୍ଟି କରିପାରେ । ଦାନ୍ତରେ ଲବଣ ପ୍ରସ୍ତୁତିଠାରୁ ଲବଣ କ୍ଷୟ ପରିମାଣ ଅଧିକ ହେଲେ ଦନ୍ତ କ୍ଷୟ ହୁଏ । କୌଣସି ରୋଗରେ ପାଟିରେ ନିସୃତ ଲାଳ ପରିମାଣ କମିଗଲେ ଏହି ରୋଗ ହୁଏ ଯେପରିକି ଡାଏବେଟିସ୍ ମାଲିଟସ୍, ଜୋଗ୍ରେନ ସିଣ୍ଡ୍ରୋମ୍ ଓ କେତେକ ଔଷଧ ସେବନ । ଲାଳ କମେଇବା ଔଷଧଗୁଡ଼ିକ ମଧ୍ୟରେ ଆଣ୍ଟିହିସ୍ଟାମିନ ଓ ଆଣ୍ଟିଡିପ୍ରେସାଣ୍ଟ ମୁଖ୍ୟ । ଦାରିଦ୍ର୍ୟ, ମୁଖ ପରିଚ୍ଛନ୍ନତାର ଅଭାବ ହେଲେ ଓ ମାଢ଼ି କମିଯାଇ ଦାନ୍ତ ମୂଳ ଅନାବରଣ ହେଲେ ଦନ୍ତ କ୍ଷୟ ଅଧିକ ହୁଏ । ପ୍ରତିଷେଧ ବ୍ୟବସ୍ଥାରେ ନିୟମିତ ଦାନ୍ତ ସଫା ରଖିବା, ଖାଦ୍ୟରେ ଶର୍କରା ଜାତୀୟ ଖାଦ୍ୟ କମ୍ ଖାଇବା ଓ ଫ୍ଲୋରାଇଡ ପରିମାନ କମ୍ ରଖିବା ଆବଶ୍ୟକ । ଦିନ‌କୁ ଦୁଇ ଥର ଦାନ୍ତ ଘସିବା ଓ ଥରେ ଦାନ୍ତ ସନ୍ଧିକୁ ଫ୍ଲସ୍ ସାହାଯ୍ୟରେ ସଫା କରିବାକୁ ଉପଦେଶ ଦିଆଯାଏ । ଜଳରୁ, ଦାନ୍ତଘସା ପେସ୍ଟରୁ, ଲୁଣରୁ ବା ଅନ୍ୟ ଉତ୍ସରୁ ଫ୍ଲୋରାଇଡ ମିଳିପାରେ । ମା 'ର ଦନ୍ତ କ୍ଷୟ ଚିକିତ୍ସା କଲେ ଜୀବାଣୁ ଛୁଆକୁ ନ ଯାଇ ପାରି ତାର ଦନ୍ତ କ୍ଷୟ ସଙ୍କଟ ଟଳି ଯାଏ । ସ୍କ୍ରିନିଙ୍ଗ କରି ପ୍ରାରମ୍ଭରୁ ରୋଗ ଚିହ୍ନଟ କରିବା ଉଚିତ । ଦାନ୍ତ ବାହାର କରିବା   ବା ଚିକିତ୍ସା କରି ରଖିବା   କ୍ଷୟର ପରିମାଣ ଉପରେ ନିର୍ଭର କରେ । କ୍ଷୟ ହୋଇଥିବା ବଡ଼ ଭାଗ ଦାନ୍ତକୁ ପୁନର୍ନିମାଣ ନିମନ୍ତେ କୌଣସି ପଦ୍ଧତି ଜଣାନାହିଁ । ବିକାଶଶୀଳ ଦେଶମାନଙ୍କରେ ଚିକିତ୍ସା ଉପଲବ୍‌ଧି ବିଶେଷ ଉତ୍ସାହପ୍ରଦ ନୁହେଁ । ଯନ୍ତ୍ରଣା ହେଲେ ପାରାସେଟାମଲ୍, ଆସେଟାମିନୋଫେନ କିମ୍ବା ଆଇବୁପ୍ରଫେନ ଦିଆଯାଏ । ପୃଥିବୀରେ ପ୍ରାୟ ୨.୪୩ ବିଲିଅନ୍ ଲୋକ ବା ଜନସଂଖ୍ୟାର ୩୬ % ଲୋକ ସ୍ଥାୟୀ ଦାନ୍ତରେ ଦନ୍ତ କ୍ଷୟ ରୋଗ ଭୋଗନ୍ତି । ବିଶ୍ୱ ସ୍ୱାସ୍ଥ୍ୟ ସଂଗଠନ ହିସାବରୁ ଜଣାଯାଏ, ପ୍ରାୟ ସମସ୍ତ ବୟସ୍କ ଲୋକ ଜୀବନର କୌଣସି ନା କୌଣସି ସମୟରେ ଏହି ରୋଗ ଭୋଗନ୍ତି । ୬୨୦ ନିୟୁତ ଲୋକ ବା ୯ % ଲୋକଙ୍କର ଶିଶୁ ଅବସ୍ଥରେ ଦନ୍ତ କ୍ଷୟ ହୋଇଥାଏ । ଅଧୁନା ଉଭୟ ପିଲା ଓ ବୟସ୍କଙ୍କୁ ଏହି ରୋଗ ଆକ୍ରମଣ କରୁଛି । ବିକଶିତ ଦେଶମାନଙ୍କରେ ଲୋକମାନେ ଅଧିକ ଶର୍କରା ଜାତୀୟ ଖାଦ୍ୟ ଖାଉଥିବାରୁ ଏହି ରୋଗ ଅନ୍ୟ ଦେଶର ଲୋକଙ୍କ ଅପେକ୍ଷା ଅଧିକ ହେଉଛି ।
ଇଡିର୍ନେ  ( : ; ଗ୍ରୀକ: [ , ] : { }:  ; [ , ] : :  ), ତିହାସିକ ଭାବରେ ଭାବରେ ଜଣାଶୁଣା  ( : ରୋମାନ୍ ସମ୍ରାଟ ହାଡ୍ରିଆନ୍ଙ୍କଦ୍ୱାରା ପ୍ରତିଷ୍ଠିତ ପୂର୍ବର ଥ୍ରାକିଆନ୍ ବସ୍ତିର ପାର୍ଶ୍ୱରେ ନାମିତ ), ଉତ୍ତର-ପଶ୍ଚିମରେ ଥିବା ଏକ ସହର ତୁର୍କୀ ଇଡିର୍ନେ ପ୍ରଦେଶ, ତୁର୍କୀର ଗ୍ରୀସ୍ ସହିତ ସୀମା ଏବଂ ବୁଲଗେରିଆ  1369ରୁ 1453 ପର୍ଯ୍ୟନ୍ତ ଇଡିର୍ନେ ଅସମାନ୍ ସାମ୍ରାଜ୍ୟର ତୃତୀୟ ରାଜଧାନୀ ଭାବରେ କାର୍ଯ୍ୟ କରିଥିଲେ, ପୂର୍ବରୁ କନଷ୍ଟାଣ୍ଟିନୋପଲ୍  (ଆଜିର ଦିନ ଇସ୍ତାନବୁଲ୍) ହୋଇଗଲା 1453ରୁ 1922 ମଧ୍ୟରେ ସାମ୍ରାଜ୍ୟର ଚତୁର୍ଥ ତଥା ଅନ୍ତିମ ରାଜଧାନୀ  2014ରେ ସହରର ଆନୁମାନିକ ଜନସଂଖ୍ୟା 165,979 ଥିଲା
ନବକଳେବର କଥା ଜଗନ୍ନାଥଙ୍କ ନବକଳେବର ସମ୍ବନ୍ଧିତ ତଥ୍ୟ, ତତ୍ତ୍ୱ,କିମ୍ବଦନ୍ତୀ ଓ ଇତିହାସକୁ ଆଧାର ରଚିତ ଏକ ଓଡ଼ିଆ ବହି । ଏହା ଅସିତ ମହାନ୍ତିଙ୍କଦ୍ୱାରା ସଂକଳିତ ଓ ଆମ ଓଡ଼ିଶା, ଭୁବନେଶ୍ୱରରୁ ପ୍ରକାଶିତ । ଦାରୁ ସଂଗ୍ରହ ପାଇଁ ଚତୁର୍ଦ୍ଧା ବିଗ୍ରହଙ୍କ ଆଜ୍ଞାମାଳ, ଦାରୁଯାତ୍ରୀ ଦଳର ଆଦି ଶିବିର :ଜଗନ୍ନାଥ ବଲ୍ଲଭ ମଠ, ଆଜ୍ଞାମାଳ ସହ ଶଗଡ଼ରେବନଯାଗ ସାମଗ୍ରୀ, ଶେଷ ଶିବିର : କାକଟପୁରରଦେଉଳିମଠ, ବିଗ୍ରହ ଉପଯୋଗୀ ଦାରୁବୃକ୍ଷଙ୍କରଲକ୍ଷଣ ବିଚାର, ଦାରୁ ସଂଗ୍ରହ, ଦାରୁ ପରିବହନ,ଦାରୁ ନିର୍ମାଣ ଓ ପ୍ରତିଷ୍ଠା, ଘଟ ପରିବର୍ତ୍ତନ ଓପାତାଳି ପର୍ବ, ମହାଅଣସର ଓ ସପ୍ତାବରଣ,ନବଯୌବନ ଦର୍ଶନ ଓ ନେତ୍ରୋତ୍ସବ ଆଦି ପ୍ରସଙ୍ଗକୁ ସୁନ୍ଦର ଭାବରେ ବିଶ୍ଳେଷଣକରାଯାଇଛି । ପରିଶିଷ୍ଟରେ ନବକଳେବରର ଘଟ ପରିବର୍ତ୍ତନକାରୀ,ନବକଳେବରର ଦାରୁ ପ୍ରାପ୍ତି ସ୍ଥାନ ଆଦି ସଂଯୋଜିତ । ୨୦୧୫ରନବକଳେବରର ବିଭିନ୍ନ ଫଟୋ ମଧ୍ୟ ସ୍ଥାନ ପାଇଛି । ଜଗନ୍ନାଥ ଓ ନବକଳେବରଭଳି ଅସ୍ପଷ୍ଟ ଓ ରହସ୍ୟମୟ କଥାକୁ ଏଥିରେ ବେଶ୍‍ ବୋଧଗମ୍ୟ ଓ ପ୍ରାଞ୍ଜଳଶୈଳୀରେ ଉପସ୍ଥାପିତ କରାଯାଇଛି । ପୁସ୍ତକଟି ବଙ୍ଗଳା ଭାଷାରେ ଅନୁବାଦିତ ହୋଇ କଲିକତାର  "ପ୍ରଭା ପ୍ରକାଶନ"  ଆନୁକୁଲ୍ୟରେ ପ୍ରକାଶ ପାଇଛି । ଅନୁବାଦ କରିଛନ୍ତି କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଅନୁବାଦିକା  "ଭାରତୀ ନନ୍ଦୀ"  ।
ଅକ୍ସିମେଟାଜୋଲିନ ଅନେକ ନାମରେ ବିକ୍ରି ହେଉଥିବା ଏକ ଔଷଧ ଯାହା ସାମାନ୍ୟ ବନ୍ଦ ନାକ ବା ଜ୍ୱାଳା ଯୋଗୁ ଲାଲ ଆଖି ରୋଗମାନଙ୍କାର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକ ନାକ ସ୍ପ୍ରେ କିମ୍ବା ଆଖି ବୁନ୍ଦା ଆକାରରେ ଉପଲବ୍ଧ । ୧୦ମିନିଟ୍ ମଧ୍ୟରେ ଏହାର ଉପକାର ଦେଖାଯାଏ ଏବଂ ୬ ଘଣ୍ଟା ପର୍ଯ୍ୟନ୍ତ ରହିଥାଏ । ୩-୫ ଦିନରୁ ଅଧିକ ବ୍ୟବହାର ପାଇଁ ସୁପାରିଶ କରାଯାଏ ନାହିଁ; ୬ ବର୍ଷରୁ କମ୍ ବୟସର ପିଲାମାନଙ୍କ ନିମନ୍ତେ ବ୍ୟବ‌ହାର ସୁପାରିଶ କରାଯାଏ ନାହିଁ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନାକରେ ଜ୍ୱାଲା ଏବଂ ନାକରୁ ପାଣି ବୋହିପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଔଷଧ ବ୍ୟବହାର ବନ୍ଦ କଲେ ପୁନଶ୍ଚ ନାକ ବନ୍ଦ, ମୁଣ୍ଡବିନ୍ଧା, ହୃଦ୍‌ଗତି ହାର ବୃଦ୍ଧି ଏବଂ ଭୟଭୀତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଆଲଫା ଆଡ୍ରେନେଜିକ୍ ରିସେପ୍ଟରକୁ ସକ୍ରିୟ କରି କାର୍ଯ୍ୟକ୍ଷମ ହୁଏ ଯାହା ଛୋଟ ଧମନୀକୁ ସଂକୀର୍ଣ୍ଣ କରେ । ଅକ୍ସିମେଟାଜୋଲିନ୍ ପ୍ରଥମେ ୧୯୬୧ ମସିହାରେ ତିଆରି ହୋଇଥିଲା ଏବଂ ୧୯୮୬ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଅନୁମୋଦନ କରାଯାଇଥିଲା । ଏହା ଏକ ସାଧାରଣ ଔଷଧ ତଥା ବିନା ପ୍ରେସକ୍ରିପସନରେ ମିଳେ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୩୦ ମିଲି ଔଷଧର ମୂଲ୍ୟ ପ୍ରାୟ ୧୨ ଡଲାର ଅଟେ ।
ବଙ୍ଗୋପସାଗର ବା ବଙ୍ଗ ଉପସାଗର ପୃଥିବୀର ସର୍ବବୃହତ ଉପସାଗର, ଏହା ଭାରତ ମହାସାଗରର ଉତ୍ତର-ପୂର୍ବ ଭାଗ । ଇଂରେଜ ମାନକ ଆସିବା ପୂର୍ବରୁ ଏହାର ନାମ  "କଳିଙ୍ଗ ସାଗର"  ଥିଲା । ଭାରତ, ବାଂଲାଦେଶ ଏବଂ ମିଆଁମାର ସମେତ ଅନେକ ଦକ୍ଷିଣ ଏସୀୟ ଦେଶ ବଙ୍ଗୋପସାଗର ଉପରେ ନିର୍ଭରଶୀଳ
ପାଣି ଧଣ୍ଡ ସାପ ବା  (ଈଂରାଜୀରେ ବା , ପ୍ରାଣୀବିଜ୍ଞାନ ନାମ ) ଏସିଆ ମହାଦେଶରେ ପରିଲକ୍ଷିତ ଏକ ସାପ ପ୍ରଜାତି  । ଏହି ପ୍ରଜାତିର ସାପ ସାଧାରଣତଃ ବିଷହୀନ । ବିବରଣୀ ପାଣି ଧଣ୍ଡ ସାପର ଆଖିଗୁଡ଼ିକ ଛୋଟ ଏବଂ ଏହାର ଦୁଇ ନାକପୁଡ଼ା ମଧ୍ୟରେ ଥିବା ବ୍ୟବଧାନଠାରୁ ମଧ୍ୟ କ୍ଷୁଦ୍ରତର । ନାକରୁ ପାଟି ପର୍ଯ୍ୟନ୍ତ ରହିଥିବା କାତି   ଉପର ପଟରୁ ଦେଖିହେବ । ଦୁଇ ନାକପୁଡ଼ା ମଧ୍ୟବର୍ତ୍ତୀ କାତି   ନାକ ପଟକୁ କ୍ରମଶଃ ସଂକୀର୍ଣ୍ଣ ହୋଇ ତ୍ରିଭୂଜାକାର ରୂପ ଧାରଣ କରିଥାଏ । ଦୁଇ ଆଖି ମଝି ସ୍ଥାନର କାତିର   ଦୈର୍ଘ୍ୟ ଏହାର ପ୍ରସ୍ଥର ପ୍ରାୟ ଦୁଇ ଗୁଣ । ନାକ ଓ ଆଖି ମଧ୍ୟବର୍ତ୍ତୀ କାତି   ଲମ୍ବା ଓ ଟିକେ ଖାଲୁଆ । ଆଖିର ଆଗ ପଟକୁ   ଗୋଟିଏ ଓ ପଛ ପଟକୁ  ୩ଟି  (କ୍ୱଚିତ୍ ୪ଟି) କାତି ରହିଥାଏ  । କର୍ଣ୍ଣମୂଳ କାତି   ସାଧାରଣତଃ ୨+୨ ବା ୨+୩ ସଂଖ୍ୟାରେ ଦେଖାଯାନ୍ତି । ଉପର ପାଟିରେ   ୯ଟି କାତି ଥାଏ ଯାହାର ଚତୁର୍ଥ ବା ପଞ୍ଚମ କାତି ଉପରକୁ ଆଖି ରହିଥାଏ । ତଳ ପାଟିରେ ପ୍ରାୟ ୫ଟି କାତି ରହିଥାଏ । ଧଣ୍ଡ ସାପ ଦେହରେ କାତିଗୁଡ଼ିକ ୧୯ଟି ପଂକ୍ତିରେ ସଜ୍ଜିତ ହୋଇ ରହିଥାନ୍ତି । ଉପର ପଟର କାତି ତଳ ପଟର କାତିଠାରୁ ଅଧିକ ଚିକ୍କଣିଆ ହୋଇଥାନ୍ତି । ପାଣି ଧଣ୍ଡ ସାପର ରଙ୍ଗ ବିଭିନ୍ନ ପ୍ରକାରର ହୋଇପାରେ ଯଥା   ପଟାଯୁକ୍ତ, ଛାପିଛାପିକା ବା ଗୋଟିଏ ରଙ୍ଗର । ଶରୀରର ତଳ ପଟଟି ପ୍ରାୟ ଧଳା । ଆଖି ତଳେ ଓ ଆଖି ପଛ ପଟକୁ ଗୋଟିଏ ଲେଖାଏଁ ଛୋଟ କଳା ଗାର ରହିଥାଏ । ଭିଏତ୍‍ନାମରେ ପାଣି ଧଣ୍ଡ ସାପମାନେ ଝିଟିପିଟି ପରି ନିଜର ଲାଙ୍ଗୁଡ଼ ସ୍ୱ-ଛେଦନ କରୁଥିବାର ଜଣାପଡ଼ିଥିଲା । ଏହା କିନ୍ତୁ ଏକ ଅତି ବିରଳ ଦୃଷ୍ଟାନ୍ତ ଥିଲା । ପରିବାସ ମଧୁର ଜଳବିଶିଷ୍ଟ ନଦୀ ଓ ହ୍ରଦ ନିକଟରେ ପାଣି ଧଣ୍ଡ ସାପମାନେ ଦେଖିବାକୁ ମିଳନ୍ତି । ଛୋଟ ମାଛ ଓ ପାଣି ବେଙ୍ଗ ଏମାନଙ୍କର ପ୍ରମୁଖ ଆହାର । ଭୌଗୋଳିକ ବିତରଣ ଏହି ସାପ ପ୍ରଜାତି ମୁଖ୍ୟତଃ ଆଫଗାନିସ୍ତାନ, ବଙ୍ଗଳାଦେଶ, ପାକିସ୍ତାନ, ଶ୍ରୀଲଙ୍କା, ଭାରତ, ବ୍ରହ୍ମଦେଶ, ନେପାଳ, ଥାଇଲ୍ୟାଣ୍ଡ, ଲାଓସ୍, କ୍ୟାମ୍ବୋଡ଼ିଆ, ଭିଏତ୍‍ନାମ, ପଶ୍ଚିମ ମାଲେସିଆ, ଚୀନ  ଝେଜିଆଂଗ୍, ଜିଆଂଗ୍‍ଜି, ଫୁଜିଆନ୍, ଗ୍ୱାଂଗ୍‍ଡୋଂଗ୍, ହାଇନାନ୍, ଗ୍ୱାଂଗ୍‍ଜି, ୟୁନ୍ନାନ୍ , ତାଇୱାନ୍ ଏବଂ ଇଣ୍ଡୋନେସିଆର ସୁମାତ୍ରା, ଜାଭା, ବୋର୍ଣ୍ଣିଓ, ସୁଲାୱେସି ଆଦି ଦ୍ୱୀପରେ ଦୃଷ୍ଟିଗୋଚର ହୋଇଥାନ୍ତି । ପୂର୍ବ ଭାରତୀୟ ଦ୍ୱୀପପୁଞ୍ଜ ଅଞ୍ଚଳ ଏମାନଙ୍କ ଇଲାକା । ଉପ-ପ୍ରଜାତି . : ଇଣ୍ଡୋନେସିଆ  (ବୋର୍ଣ୍ଣିଓ, ଜାଭା, ସୁଲାୱେଶି, ସୁମାତ୍ରା) ଓ ଭାରତର ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜରେ ଏହି ଉପ-ପ୍ରଜାତି ଦେଖାଯାନ୍ତି  । .  (ଶ୍ନାଇଡର୍, ୧୭୯୯): ବଙ୍ଗଳାଦେଶ, ଭୁଟାନ, ଭାରତ, ବ୍ରହ୍ମଦେଶ, ପାକିସ୍ତାନ, ଚୀନ, ଶ୍ରୀଲଙ୍କା, ତାଇୱାନ, ଥାଇଲ୍ୟାଣ୍ଡରେ ଏହି ଉପ-ପ୍ରଜାତି ବିଚରଣ କରନ୍ତି  ।
'ବିଶ୍ୱ ସାଇକେଲ ଦିବସ' ' ପ୍ରତିବର୍ଷ ଜୁନ ୩ ତାରିଖରେ ପାଳନ କରାଯାଏ । ଅପ୍ରେଲ ୨୦୧୮ ମସିହାରେ ମିଳିତ ଜାତିସଂଘ ସାଧାରଣ ସଭାଦ୍ୱାରା ଏହି ନିଷ୍ପତି ନିଆଯାଇ ଏ ପରମ୍ପରା ଆରମ୍ଭ ହୋଇଥିଲା । ବିଶ୍ୱ ସାଇକେଲ ଦିବସରେ,  "ଦୁଇଶହ ବର୍ଷରୁ ଅଧିକ ବର୍ଷ ଧରି ଚାଲି ଆସିଥିବା ସାଇକେଲର ବିଶିଷ୍ଟତା, ଦୀର୍ଘ ଆୟୁ, ବହୁମୁଖୀତା, ନିର୍ଭରଯୋଗ୍ୟତା ଓ ସୁଲଭ ଦର ଏବଂ ପରିବେଶ ସୁରକ୍ଷା ଦିଗରେ ଥିବା ଅବଦାନକୁ ସ୍ୱୀକାର କରାଯାଇଥାଏ ।" ବିଶ୍ୱ ସାଇକେଲ ଦିବସର ଅୟମାରମ୍ଭ ଆମେରିକୀୟ ପ୍ରଫେସର ଲେସଜେକ ସିବିଲସ୍କି, ନିଜେ ପଢାଉଥିବା ସମାଜବିଜ୍ଞାନ ଶ୍ରେଣୀରୁ ବିଶ୍ୱ ସାଇକେଲ ଦିବସ ପାଇଁ ଅଭିଯାନ ଆରମ୍ଭ କରିଥିଲେ । କ୍ରମେ ତୁର୍କମେନିସ୍ତାନ ଓ ବିଶ୍ୱର ଅନ୍ୟ ୫୬ଟି ଦେଶରେ ଏହି ଅଭିଯାନ ପ୍ରତି ସମର୍ଥନ ମିଳିଥିଲା । ବିଶ୍ୱ ସାଇକେଲ ଦିବସର (# 3 ) ଧଳା ଓ ନୀଳ ଲୋଗୋ ଆଇଜାକ ଫେଲ୍ଡଙ୍କ ପରିକଳ୍ପନା ଥିଲା  । ଏଥି ସହିତ ଜଡ଼ିତ ଆନିମେସନ କାମ କରିଥିଲେ ପ୍ରଫେସର ଜନ ଏ ସ୍ୱାନସନ । ଏହି ଲୋଗୋରେ ସାଇକେଲ ଚାଳକମାନଙ୍କ ବିଶ୍ୱବ୍ୟାପୀ ସାଇକେଲ ଚାଳନା ଦର୍ଶା ଯାଇଥାଏ । ଲୋଗୋର ନିମ୍ନରେ ଏକ ହାସଟ୍ୟାଗରେ #ଜୁନ୩ବିଶ୍ୱସାଇକେଲଦିବସ ଲେଖା ଯାଇଥାଏ ।  'ସମସ୍ତ ମାନବଜାତୀର ସେବାରେ ସାଇକେଲ'  ଏହି ଲୋଗୋର ମୁଖ୍ୟ ସନ୍ଦେଶ ରହିଥାଏ । ବର୍ତ୍ତମାନର ନୀଳ ଓ ଧଳା ଲୋଗୋ ମଧ୍ୟ ଆଇଜାକ ଫେଲ୍ଡଙ୍କ ପରିକଳ୍ପନା ଓ ପ୍ରଫେସର ଜନ ଏ ସ୍ୱାନସନଙ୍କ ଆନିମେସନରେ ସଜ୍ଜିତ । ୧୮୯୪ ମସିହା ଜୁନ ମାସ ୩ରେ ଫରାସୀ ସାଇକେଲ୍‌ ଚଢ଼ାଳି ଜେ. ବି. ଗୋଡିନଙ୍କ ନେତୃତ୍ବରେ ଏକ ଦଳ ସାଇକେଲ ଚଢ଼ି ବିଶ୍ବ ପରିକ୍ରମାରେ ବାହାରିଥିଲେ । ତାଙ୍କରି ସ୍ମୃତିକୁ ଉଜ୍ଜୀବିତ ରଖିବା ପାଇଁ ଏହି ଜୁନ ମାସ ୩କୁ ବିଶ୍ୱ ସାଇକେଲ ଦିବସ‌ ଭାବରେ ପାଳନ କରାଯିବାକୁ ନିଷ୍ପତି ନିଆଯାଇଥିଲା । ବିଶ୍ୱ ସାଇକେଲ ଦିବସର ମହତ୍ତ୍ୱ ବିଶ୍ୱ ସାଇକେଲ ଦିବସ ସମଗ୍ର ବିଶ୍ୱରେ ପାଳିତ ହୋଇଥାଏ । ମାନବ ବିକାଶ ଓ ଅଗ୍ରଗତିର ପ୍ରତୀକ ଭାବରେ ପରିଗଣିତ ସାଇକେଲ,  "ସହନଶୀଳତା, ପାରସ୍ପରିକ ବୁଝାମଣା, ସମ୍ମାନ ଓ ବିଶ୍ୱଶାନ୍ତି ଆଦି ମାନବୀୟ ଗୁଣ ଆଦିକୁ ପ୍ରୋତ୍ସାହିତ କରିଥାଏ ।" ସାଇକେଲ ପୁଣି " ସ୍ଥାୟୀ ପରିବହନ, ଅନବରତ ଉତ୍ପାଦନ ଓ ବ୍ୟବହାର ଏବଂ ପରିବେଶ ସୁରକ୍ଷା "ର ପ୍ରତୀକ ଭାବରେ ମଧ୍ୟ ଦେଖା ଯାଇଥାଏ"  । ବିଶ୍ୱ ସାଇକେଲ ଦିବସକୁ ବର୍ତ୍ତମାନ ଟାଇପ ୧ ଓ ଟାଇପ ୨ ମଧୁମେହ ପିଡିତଙ୍କର ସୁସ୍ଥ ଜୀବନଶୈଳୀ ସହିତ ଯୋଡ଼ା ଯାଇଛି । ୨୦୨୩ ମସିହାରେ ଏହି ଦିବସ ପାଳନର ବାର୍ତ୍ତା ରହିଥିଲା, ଏକ ନିରନ୍ତର ଭବିଷ୍ୟତ ପାଇଁ ଏକତ୍ର ଯାତ୍ରା। ଏହି ବାର୍ତ୍ତାର ଅର୍ଥ ସାଇକେଲକୁ ଆମେ ସାମୂହିକ ଭାବେ ପରିବହନର ମାଧ୍ୟମ କରି ଏକ ନିରନ୍ତର ଭବିଷ୍ୟତ ଗଠନ କରିପାରିବା ।
ନିମୁ ଭୌମିକ  ବଙ୍ଗଳା:         , ୧୪ ନଭେମ୍ବର ୧୯୩୫   ୨୭ ଅଗଷ୍ଟ ୨୦୧୯  ଜଣେ ଭାରତୀୟ ଅଭିନେତା ଥିଲେ, ଯିଏକି ବଙ୍ଗଳା କଥାଚିତ୍ର ଜଗତରେ କାମ କରୁଥିଲେ । ସେ ଜଣେ ହାସ୍ୟ ତଥା ଖଳ ଅଭିନେତା ଭାବରେ ଜଣାଶୁଣା । ପେଷା ସେ ୧୯୫୮ ମସିହାରେ ବଙ୍ଗଳା କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ବାଘା ଜତୀନ । ୧୯୬୬ ମସିହାରେ ତାଙ୍କ ଜୀବନର ଦ୍ୱିତୀୟ ଗୁରୁତ୍ୱପୂର୍ଣ୍ଣ କଥାଚିତ୍ର ମୋନିହାର ମୁକ୍ତିଲାଭ କରିଥିଲା । ସେ ପ୍ରାୟ ୬୦ଟି କଥାଚିତ୍ରରେ ଅଭିନୟ କରିଥିଲେ ଯେଉଁଥିରେ ଜଣେ ସାଧାରଣ ବଙ୍ଗୀୟ ବ୍ୟକ୍ତିଙ୍କ ଭୂମିକାରେ ପ୍ରାୟ ଅଭିନୟ କରିଥିଲେ । ତାଙ୍କ ଅଭିନୀତ ଶେଷ କଥାଚିତ୍ର ଥିଲା ଖୁଦା, ଯାହାକି ୨୦୧୯ ମସିହାରେ ମୁକ୍ତିଲାଭ କରିଥିଲା । ସେ ପ୍ରତ୍ୟାବର୍ତ୍ତନ ନାମକ ଏକ କଥାଚିତ୍ରର ନିର୍ଦ୍ଦେଶନା ଦେଇଥିଲେ । ରାଜନୈତିକ ଜୀବନ ସେ ବିଜେପିରେ ଯୋଗ ଦେଇଥିଲେ ଏବଂ ୨୦୧୪ ଭାରତୀୟ ସାଧାରଣ ନିର୍ବାଚନରେ ରାଇଗଞ୍ଜ ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ, ମାତ୍ର ପରାଜିତ ହୋଇଥିଲେ ।
ରଖିବ ଯଦି ସେ ମାରିବ କିଏ, ୨୦୦୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରତିକାନ୍ତ କାନୁନ୍‌ଗୋ । ସୁଚିସ୍ମିତା କାନୁନ୍‌ଗୋ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ସୁବୋଧ ପଟ୍ଟନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ଏବଂ ସଂଳାପ ରଚନା କରିଥିଲେ । ରିତେଶ ନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଏବଂ ଅନୁ ଚୌଧୁରୀ । ମିହିର ଦାସ, ଦେବୁ ବୋଷ, ଉତ୍ତମ ମହାନ୍ତି, ବୀଣା ମହାରଣା, ପିଣ୍ଟୁ ନନ୍ଦ, ଦୀପ୍ତି ପଣ୍ଡା, ଦୀପକ ପରିଡ଼ା, ଜୟୀରାମ ସାମଲ, ଉପାସନା ସିଂହ, ସଦାଶିବ ଅମରାପୁରକର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରରେ ସାପଙ୍କ ମ‌ହିମା ବିଷୟରେ କିଛି ଦୃଶ୍ୟ ରହିଛି । ଅଭିନୟ ସିଦ୍ଧାନ୍ତ ମହାପାତ୍ର ଅନୁ ଚୌଧୁରୀ ମିହିର ଦାସ ଦେବୁ ବୋଷ ଉତ୍ତମ ମହାନ୍ତି ବୀଣା ମହାରଣା ପିଣ୍ଟୁ ନନ୍ଦ ଦୀପ୍ତି ପଣ୍ଡା ଦୀପକ ପରିଡ଼ା ଜୟୀରାମ ସାମଲ ଉପାସନା ସିଂହ ସଦାଶିବ ଅମରାପୁରକର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ନିଜାମ୍, ଶୀର୍ଷାନନ୍ଦ ଦାସ କାନୁନ୍‌ଗୋ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ଇକ୍ସାବେପିଲୋନ  (ଇଂରାଜୀ ଭାଷାରେ ), ଯାହାକୁ ଆଜାଇପୋଥିଲୋନ ମଧ୍ୟ କୁହାଯାଏ, ହେଉଛି ଏକ ଔଷଧ ଯାହା ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଅନ୍ୟ ଚିକିତ୍ସାରେ ବିଫଳ ହୋଇଥିବା ରୋଗୀଙ୍କଠାରେ ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେରିଫେରାଲ୍ ନିଉରୋପାଥି, ଥକାପଣ, ମାଂସପେଶୀ ଯନ୍ତ୍ରଣା, କେଶହାନୀ, ଅଇ, ପାଟିରେ ପ୍ରଦାହ, ତରଲ ଝାଡ଼ା ଏବଂ ସ୍ୱଳ୍ପ ରକ୍ତ କଣିକା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ହୃଦ୍‌ଘାତ ଏବଂ ଅନିୟମିତ ହୃତ୍ ସ୍ପନ୍ଦନ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁକୁ କ୍ଷତି ପହଞ୍ଚାଏ । ଏହା ଏକ ଇପୋଥିଲୋନ୍ ଏବଂ ମାଇକ୍ରୋଟ୍ୟୁବୁଲ୍ ଇନହିବିଟର । ୨୦୦୭ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଇକ୍ସାବେପିଲୋନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏକ ୪୫ ମିଗ୍ରା ଭାଏଲର ମୂଲ୍ୟ ପ୍ରାୟ ୫୨୦୦ ଡଲାର୍ ଥିଲା । ଏହା ଇକ୍ସେମ୍ପ୍ରା   ନାମରେ ବିକ୍ରି ହୁଏ ।
କ୍ୟାପଟେନ୍ ରୁଚି ଶର୍ମା ଭାରତୀୟ ସେନା ଆକାଶଛତା   ବାହିନୀର ଜଣେ ପୂର୍ବତନ ସଭ୍ୟ ଅଟନ୍ତି । ସେ ୨୦୦୩ ମସିହାରେ ସେନାରୁ ଅବସର ନେବାପରେ ବର୍ତ୍ତମାନ ଜଣେ ଶିକ୍ଷାବିତ ଭାବରେ କାର୍ଯ୍ୟ କରୁଛନ୍ତି । ଜୀବନୀ ରୁଚି ଶର୍ମା ମେହେର ଚାନ୍ଦ ମହାଜନ ଡ଼ିଏଭି ମହିଳା କଲେଜର ୧୯୯୫ ମସିହାର ବିଜ୍ଞାନ ଛାତ୍ରୀ ଥିଲେ । ଉଭୟ ଶର୍ମା ଏବଂ ତାଙ୍କ ପିତା ଜଣେ ଭାରତୀୟ ସେନା ଅଧିକାରୀ ଚେନ୍ନାଇର ଅଫିସର ଟ୍ରେନିଂ ଏକାଡେମୀର ପୂର୍ବ ଛାତ୍ର ଅଟନ୍ତି । ୨୦ ବର୍ଷ ବୟସରେ ଶର୍ମା ୧୯୯୬ ମସିହାରେ ସେନାରେ ଯୋଗ ଦେଇ ସର୍ଟ ସର୍ଭିସ କମିଶନ ଅଧିକାରୀ ଭାବରେ କାର୍ଯ୍ୟ କରିଥିଲେ । ସେ ସ୍ବେଚ୍ଛାକୃତ ଭାବରେ ଆକାଶଛତା ବାହିନୀର ସଭ୍ୟ ହୋଇଥିଲେ । ଫେମିନା ପତ୍ରିକାକୁ ଦେଇଥିବା ଏକ ସାକ୍ଷାତକାରରେ ସେ କହିଛନ୍ତି ଯେ ତାଲିମ ସମୟରେ ସେମାନଙ୍କୁ ୧୦ କିଲୋଗ୍ରାମ ଭାର ସହିତ ୪୦ କିଲୋମିଟର ଦୌଡ଼ିବା ପାଇଁ ପ୍ରସ୍ତୁତ କରାଯାଇଥିଲା । ତାଙ୍କର ପ୍ରଥମ ଲମ୍ଫବାଜୀ ୧୯୯୭ ମସିହାରେ ହୋଇଥିଲା । ୧୯୯୯ ମସିହାରେ, ସେ ତାଙ୍କ ଦଳରୁ  "ଶ୍ରେଷ୍ଠ ମହିଳା ଆଡଭେଞ୍ଚର"  ପାଇଁ  "ଜେନେରାଲ୍ ଓବରୋଇ ଟ୍ରଫି"  ଜିତିଥିଲେ ଏବଂ ପରେ  "ରାଷ୍ଟ୍ରପତିଙ୍କ ସ୍ୱର୍ଣ୍ଣ ପଦକ"  ପାଇଥିଲେ । କ୍ୟାପଟେନ୍ ଶର୍ମା ୨୦୦୩ ମସିହାରେ ଚାକିରିରୁ ଅବସର ନେଇଥିଲେ । ସେ କହିଛନ୍ତି ଯେ ଯଦି ମହିଳାମାନଙ୍କ ପାଇଁ ସ୍ଥାୟୀ ଆୟୋଗର ନୀତି ତାଙ୍କ ସମୟରେ ଫେରିଥାନ୍ତା, ତେବେ ସେ ଏହାକୁ ବାଛିଥାନ୍ତେ । ୨୦୨୦ ମସିହାରେ, ଆନ୍ତର୍ଜାତୀୟ ମହିଳା ଦିବସ ଅବସରରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଏକ ପ୍ରେରଣାଦାୟକ କାହାଣୀ ଆଣିବା ପାଇଁ ସୋସିଆଲ ମିଡିଆରେ ଆବେଦନ କରିଥିଲେ । କ୍ୟାପଟେନ୍ ରୁଚି ଶର୍ମାଙ୍କ ବିଷୟରେ ଗୋଟିଏ କାହାଣୀକୁ ଲୋକଲୋଚନକୁ ଅଣାଯାଇଥିଲା । ସେ ତାଙ୍କ ଝିଅଙ୍କ ଯତ୍ନ ନେବାପାଇଁ ୨୦୦୩ ମସିହାରେ ସେନାବାହିନୀ ଛାଡ଼ିଥିଲେ । ରୁଚି ଶର୍ମା ବର୍ତ୍ତମାନ ଜଣେ ଶିକ୍ଷାବିତ ଅଟନ୍ତି । ସେ ଜଣେ ସେନା ଅଧିକାରୀଙ୍କୁ ବିବାହ କରିଛନ୍ତି ଏବଂ ସେମାନଙ୍କର ଏକ ଝିଅ ମଧ୍ୟ ଅଛି ।
ବ୍ରାଡିକାର୍ଡ଼ିଆ ବା ସ୍ୱଳ୍ପ ହୃଦ୍‌ଗତି ହାର  ([[ଇଂରାଜୀ ଭାଷା]]ରେ ) ରୋଗରେ ହୃତ୍‌ପିଣ୍ଡ ଗତି ହାର ଏକ ମିନିଟରେ ୬0ରୁ କମ୍ ଥାଏ  । ଏହାର ଲକ୍ଷଣ ମୃଦୁ ଥିଲେ ଥକ୍କାଣ ଏବଂ ବ୍ୟାୟାମ ସମୟରେ ଛୋଟ ଛୋଟ ଶ୍ୱାସକ୍ରିୟା ହୁଏ । ସାଂଘାତିକ ଲକ୍ଷଣ ମଧ୍ୟରେ ଦ୍ୱନ୍ଦ୍ୱ, ଛାତି ଯନ୍ତ୍ରଣା, ସିଙ୍କୋପ୍ ଏବଂ ହୃଦ୍‌ପାତ ହୋଇପାରେ  ଶାରୀରିକ ଭାବରେ ଫିଟ୍, ବୟସ୍କ ଲୋକ କିମ୍ବା ଅଟୋନୋମିକ/ ସ୍ୱୟଂଶାସିତ ପ୍ରତିକ୍ରିୟା ସମୟରେ ବ୍ରାଡିକାର୍ଡିଆ ସ୍ୱଭାବିକ ହୋଇପାରେ  ସ୍ୱଳ୍ପ ଅମ୍ଳଜାନ, ହୃଦ୍‌ଘାତ, କମ୍ ଥାଇରଏଡ୍, ଏଭି ବ୍ଲକ୍, ଉଚ୍ଚ ରକ୍ତ ପୋଟାସିୟମ୍ ଏବଂ ବିଟା ବ୍ଲକର୍, କ୍ୟାଲସିୟମ୍ ଚ୍ୟାନେଲ୍ ବ୍ଲକର ଏବଂ ଡିଗୋକ୍ସିନ୍ କାରଣରୁ ବିଷାକ୍ତତା ଭଳି ଅନେକ ସ୍ୱାସ୍ଥ୍ୟ ସମସ୍ୟା ହେତୁ ଏହା ମଧ୍ୟ ହୋଇପାରେ। ଏକ ଇଲେକ୍ଟ୍ରୋକାର୍ଡିଓଗ୍ରାମ  ଦ୍ୱାରା ରୋଗ ନିର୍ଣ୍ଣୟ କରାଯାଏ  ହୃଦ୍‌ଗତି ହାର ୬୦ରୁ କମ୍ ଥିଲେ ମଧ୍ୟ ରୋଗର ଅବସ୍ଥା ପାଇଁ ଅତ୍ୟଧିକ ଧୀର ହୋଇଥିଲେ ଆପେକ୍ଷିକ ବ୍ରାଡିକାର୍ଡିଆ ବୋଲି ବିବେଚନା କରାଯାଏ  ବ୍ରାଡିକାର୍ଡ଼ିଆ ଲକ୍ଷଣ ଥିଲେ ଆଟ୍ରୋପିନ୍ ବ୍ୟବହାର କରାଯାଇପାରେ  ଅନ୍ୟାନ୍ୟ ପଦକ୍ଷେପଗୁଡ଼ିକରେ କାର୍ଡ଼ିଆକ ପେସିଙ୍ଗ୍, ଟ୍ରାନ୍ସକ୍ୟୁଟାନ୍ସ ପେସିଙ୍ଗ କିମ୍ବା ଟ୍ରାନ୍ସଭେନସ୍ ପେସିଙ୍ଗ କରାଯାଏ, କିମ୍ବା ଡୋପାମାଇନ୍ କିମ୍ବା ଏପିନେଫ୍ରାଇନ୍ ଔଷଧର ଇନଫ୍ୟୁଜନ୍ ଦିଆଯାଇପାରେ  ବ୍ରାଡିକାର୍ଡ଼ିଆ ଏକ ସାଧାରଣ ରୋଗ ଅଟେ  ଖ୍ରୀଷ୍ଟପୂର୍ବ 370 ମସିହା ପୂର୍ବରୁ ହିପୋକ୍ରାଟସ୍ ବର୍ଣ୍ଣନା କରିଥିଲେ।
ଗଙ୍ଗାଧର ମହାପାତ୍ର  (୮ ସେପ୍ଟେମ୍ବର ୧୯୧୫ - ୫ ଅପ୍ରେଲ ୨୦୦୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଥିଲେ । ୧୯୬୭, ୧୯୭୪, ୧୯୮୦ ଓ ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସତ୍ୟବାଦୀ ଓ ବ୍ରହ୍ମଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ, ୬ଷ୍ଠ, ୮ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଗଙ୍ଗାଧର ମହାପାତ୍ର ୧୯୧୫ ମସିହାର ସେପ୍ଟେମ୍ବର ମାସ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦାମୋଦର ମହାପାତ୍ର ଓ ପତ୍ନୀଙ୍କ ନାମ ରୁକ୍ମଣୀ ଦେବୀ । ରାଜନୈତିକ ଜୀବନ ଗଙ୍ଗାଧର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଗଙ୍ଗାଧର ମହାପାତ୍ର ୨୦୦୬ ମସିହାର ଅପ୍ରେଲ ୫ ତାରିଖରେ ୯୦ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଜଗା ହାତରେ ପଘା, ୨୦୧୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର  'ତରଙ୍ଗ ସିନେ ପ୍ରଡକ୍ସନ' ର ୩ୟ ଚଳଚ୍ଚିତ୍ର ଥିଲା । ଜାଗି ମଙ୍ଗଦ ପଣ୍ଡା ଏହି କଥାଚିତ୍ରଟିର ପ୍ରଯୋଜନା କରିଥିଲେ । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ମୂରଲି କ୍ରିଷ୍ଣା କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ କଥାଚିତ୍ରଟିର ଗୀତଗୁଡ଼ିକର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଓ ଝିଲିକ୍ ଭଟ୍ଟାଚାର୍ଯ୍ୟ । ଜଗା ହାତରେ ପଘା ଶୀର୍ଷକରେ ୧୯୮୫ ମସିହାରେ ଚଳଚ୍ଚିତ୍ରଟିଏ ନିର୍ମାଣ ହୋଇଥିଲା । ବୁଦ୍ଧାଦିତ୍ୟ ମହାନ୍ତି ପ୍ରଥମ ଥର ପାଇଁ ଏହି ଚଳଚ୍ଚିତ୍ରରେ ଖଳନାୟକ ଭୂମିକାରେ ଅଭିନୟ କରିଥିଲେ । ଅଭିନେତ୍ରୀ ଏଲିନା ସାମନ୍ତ ରାୟ ଏହି କଥାଚିତ୍ରଟିରେ ଅନ୍ୟତମ ନାୟିକା ଭାବରେ ଅଭିନୟ କରିଥିଲେ । ଅଜିତ ଦାସ, ମୀନକେତନ, ଅସୀତ ପତି, କାଳିଆ ପ୍ରମୁଖ କଳାକାରମାନେ କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରର ସୁଟିଂ ଚାଲୁଥିବା ବେଳ ଅଭିନେତ୍ରୀ ମହାଶ୍ୱେତା ରାୟ ଆହାତ ହୋଇଥିଲେ । ଅଭିନୟ ଅନୁଭବ ମହାନ୍ତି ଝିଲିକ୍ ଭଟ୍ଟାଚାର୍ଯ୍ୟ ଏଲିନା ସାମନ୍ତରାୟ ବୁଦ୍ଧାଦିତ୍ୟ ମହାନ୍ତି ମହାଶ୍ୱେତା ରାୟ ଅଜିତ ଦାସ ମୀନକେତନ ଅସୀତ ପତି କାଳିଆ ଇଲୁ ବାନାର୍ଜୀ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଉଦିତ ନାରାୟଣ, ବିନୋଦ ରାଠୋର, ଇରା ମହାନ୍ତି, ତପୁ ମିଶ୍ର, ଗୁଡଲି ରଥ, ବିଶ୍ୱଜିତ ମହାନ୍ତି ଆଦି କଣ୍ଠଶିଳ୍ପୀମାନେ ଏହି ଚଳଚ୍ଚିତ୍ରଟିରେ କଣ୍ଠଦାନ କରିଥିଲେ ।
ପ୍ରଭାକର ସ୍ୱାଇଁ ଜଣେ ଓଡ଼ିଆ ସାହିତ୍ୟିକ । ସେ ମୌଳିକ ରଚନା ସହିତ ଅନୁବାଦ କ୍ଷେତ୍ରରେ ମଧ୍ୟ ଲେଖନୀ ଚାଳନା କରନ୍ତି । ସେ ସାରଳା ସାହିତ୍ୟ ସଂସଦର ପ୍ରତିଷ୍ଠାତା ସଭାପତି ଅଟନ୍ତି । ନିର୍ମଳ ବର୍ମାଙ୍କ ହିନ୍ଦୀ କ୍ଷୁଦ୍ରଗଳ୍ପ ସଂକଳନକୁ ଓଡ଼ିଆକୁ ଅନୁବାଦ କରି ସେ କେନ୍ଦ୍ର ସାହିତ୍ୟ ଏକାଡ଼େମୀ ଅନୁବାଦ ପୁରସ୍କାର ଲାଭ କରିଥିଲେ ।
ମଲାଗୁଣି ନଦୀ ଭାରତୀୟ ରାଜ୍ୟ ଓଡ଼ିଶାର ଖୋର୍ଦ୍ଧା ଜିଲ୍ଲାର ଏକ ପାର୍ବତ୍ୟ ନାଳ । ଏହା ଗଞ୍ଜାମ ଜିଲ୍ଲା ଓ ଖୋର୍ଦ୍ଧା ଜିଲ୍ଲାର ସୀମା ନିକଟରେ ସୃଷ୍ଟି ହୋଇ ଉତ୍ତର ପୂର୍ବ, ପୂର୍ବ ଓ ଦକ୍ଷିଣାଞ୍ଚଳକୁଅ ପ୍ରବାହିତ ହୁଏ । ଏହା ଗୋଳବାଇ ଶାସନ ଅଞ୍ଚଳ ଦେଇ ଗଲା ପରେ ଦୟା ନଦୀରେ 20 0 1  85 37 30  ଠାରେ ଅବସ୍ଥିତ ବଳଭଦ୍ରପୁରଠାରେ ମିଳିତ ହୁଏ । ସେଠାରୁ ଦୟା ନଦୀ ପ୍ରବାହିତ ହେଇ ଚିଲିକା ହ୍ରଦ ସହ ମିଳିତ ହେଇ ବଙ୍ଗୋପସାଗରରେ ପଡିଥାଏ । ଏହି ନଦୀ ଉପରେ କ୍ଷୁଦ୍ର ଜଳସେଚନ ପ୍ରକଳ୍ପ ରାମେଶ୍ୱର ଗ୍ରାମ ନିକଟରେ ରହିଛି । ବର୍ଷା ଋତୁରେ ଅଧିକ ଜଳ ପ୍ଲାବନ ହେଇ ଏହି ନଦୀ ଖୋର୍ଦ୍ଧା, ଚିଲିକା ଓ ଟାଙ୍ଗୀ ଅଞ୍ଚଳରେ ବନ୍ୟା ବିପତ୍ତି ସୃଷ୍ଟି କରିଥାଏ ।
ଦେବୀଙ୍କ ଶରୀରର କାନ୍ତି ଉଦିତ ସୂର୍ଯ୍ୟଙ୍କ ପରି ସୁନ୍ଦର ଦେବୀଙ୍କ କପାଳରେ ଅର୍ଦ୍ଧଚନ୍ଦ୍ର, ମସ୍ତକରେ ମୁକୁଟ, ଦୁଇବକ୍ଷୋଜ ଉଚ୍ଚ, ତ୍ରିନେତ୍ର ଓ ସବୁବେଳେ ହସହସ ମୁହଁ, ଚାରିହାତରେ ବର, ଅଙ୍କୁଶ, ପାଶ ଓ ଅଭୟ ମୁଦ୍ରାରେ ବିଦ୍ୟମାନ ଦେବୀ ଭାଗବତରେ ବର୍ଣ୍ଣନା କରାଯାଇଛି ମୂଳ ପ୍ରକୃତି ଯୋଗମାୟା, ଚିନ୍ମୟୀ ଭୁବନେଶ୍ୱରୀଙ୍କଠାରୁ ଜଗତର ଉତ୍ପତ୍ତି କାଳରେ ପ୍ରାଣର ଅଧିଷ୍ଠାତ୍ରୀ ଦେବୀ ରାଧା ଓ ବୁଦ୍ଧିର ଅଧିଷ୍ଠାତ୍ରୀ ଦେବୀ ଦୁର୍ଗା ଆବିର୍ଭୂତା ହୋଇଥିଲେ ମା  ଭୁବନେଶ୍ୱରୀଙ୍କ ଧାମକୁ ମଣିଦ୍ୱୀପ କୁହାଯାଏ ସେଠାରେ   ଚିନ୍ତାମଣି   ନିବାସରେ ମାଆ ଅବସ୍ଥାନ କରନ୍ତି ମା ଙ୍କର ହ୍ରାଁ, ପୁଷ୍ଟି, ପ୍ରଜ୍ଞା, ସିନୀ, ଅମ୍ବିକା, ଆହ୍ଲାଦିନୀ ଆଦି ବତ୍ରିଶ ପାର୍ଶ୍ୱ ଦେବୀ ଅଛନ୍ତି ଏମାନେ ଆଦେଶ ପାଇବା ମାତ୍ରେ ସୃଷ୍ଟିକୁ ସଂହାର କରନ୍ତି ଭୁବନେଶ୍ୱରୀଙ୍କର ଅସଂଖ୍ୟ ଦାସଦାସୀ ସହିତ ଷୋଡଶ ଶକ୍ତି, ଅଷ୍ଟବସୁ, ଏକାଦଶ ରୁଦ୍ର ଓ ଦ୍ୱାଦଶ ଆଦିତ୍ୟ ଅଛନ୍ତି ସମସ୍ତ ଶାକ୍ତତନ୍ତ୍ରରେ ଏକାକ୍ଷରୀ ଭୁବନେଶ୍ୱରୀଙ୍କୁ ଦେବୀପ୍ରଣବ,ଶକ୍ତିବୀଜ,ସର୍ବମନ୍ତ୍ରର ହୃଦୟରୂପିଣୀ ହୃଲ୍ଲେଖା ନାମରେ ସ୍ତୁତି କରାଯାଇଛି ସେହି ଦେବୀ ଭାଗବତରେ ମାତା ଭୁବନେଶ୍ୱରୀଙ୍କୁ ପ୍ରଣବ ରୂପିଣୀ ବ୍ରହ୍ମ ରୂପେ ସ୍ତୁତି କରାଯାଇଛି ସ୍ୱୟଂ ବିଷ୍ଣୁ ସୃଷ୍ଟିର ଆରମ୍ଭରେ ରାତ୍ରୀଦେବୀ ଭୁବନେଶ୍ୱରୀଙ୍କୁ ପୂଜା କରିଥିବାରୁ ତାଙ୍କୁ ପରମ ବୈଷ୍ଣବୀ ମଧ୍ୟ କୁହାଯାଏ ଜ୍ଞାନୀମାନଙ୍କର ହୃଦୟରେ ଅବସ୍ଥାନ କରୁଥିବାରୁ ଦେବୀ ଭୁବନେଶ୍ୱରୀଙ୍କ ଅନ୍ୟ ନାମ ହୃଲ୍ଲେଖା । ମା ' ଅନ୍ନପୂର୍ଣ୍ଣା ମଧ୍ୟ ଭୁବନେଶ୍ୱରୀ ମନ୍ତ୍ରବୀଜଦ୍ୱାରା ପୂଜିତା ।
ଆଇସୋପ୍ରେନାଲିନ, ଯାହାକୁ ଆଇସୋପ୍ରୋଟେରେନୋଲ ମଧ୍ୟ କୁହାଯାଏ, ଏକ ଔଷଧ ଯାହା ସ୍ୱଳ୍ପ ହୃଦ୍‌ଗତି ହାର, ହୃତ୍‌ପିଣ୍ଡ ଅବରୋଧ, ଶକ୍ ଏବଂ ବ୍ରୋଙ୍କୋସ୍ପାଜ୍ମ ଚିକିତ୍ସା ପାଇଁ ବ୍ୟବହୃତ ହୁଏ । ଶକ୍ ନିମନ୍ତେ ସାଧାରଣତଃ ନର୍ ଏପିନେଫ୍ରିନ ପସନ୍ଦ କରାଯାଏ । ଏହା ସାଧାରଣତ ଇଞ୍ଜେକ୍ସନ୍ ସାହାଯ୍ୟରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଉଦ୍‌ବେଗ, ଅସ୍ପଷ୍ଟ ଦୃଷ୍ଟି, ଦୃତ ହୃତ୍ ସ୍ପନ୍ଦନ, ଛାତି ଯନ୍ତ୍ରଣା, ଅଧିକ ଝାଳ ଏବଂ କମ୍ପନ ହୋଇପାରେ । କାର୍ଡିଆକ୍ ଗ୍ଲାଇକୋସାଇଡ୍ ବିଷାକ୍ତ ବ୍ୟକ୍ତିଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ଗର୍ଭାବସ୍ଥାରେ ବ୍ୟବହାର ନିରାପଦ ଦେଖାଯାଏ । ଏହା ଏକ ଅଣ-ଚୟନକାରୀ ଆଡ୍ରେନୋସେପ୍ଟର ଆଗୋନିଷ୍ଟ । ୧୯୪୭ ମସିହାରେ ଆମେରିକାରେ ଚିକିତ୍ସା ବ୍ୟବହାର ପାଇଁ ଆଇସୋପ୍ରେନାଲିନ୍ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୦.୨ ମିଗ୍ରା ଇଞ୍ଜେକ୍ସନ ପାଇଁ ୨୦୨୧ ସୁଦ୍ଧା ପ୍ରାୟ ୧୯୦ ଡଲାର ଖର୍ଚ୍ଚ ହେଉଥିଲା । ପାଟିରେ ଏବଂ ନିଶ୍ୱାସପ୍ରାପ୍ତ ଫର୍ମଗୁଡ଼ିକ ଯୁକ୍ତରାଷ୍ଟ୍ରରେ ବ୍ୟବସାୟିକ ଭିତ୍ତିରେ ଏହି ଔଷଧ ଆଉ ଉପଲବ୍ଧ ହେଉନାହିଁ । ଏହା ବିଭିନ୍ନ ବେପାର ନାମରେ ଉପଲବ୍ଧ ।
ନୁପୁର ଅସ୍ଥାନା, ଜଣେ ଭାରତୀୟ ମହିଳା ଫିଲ୍ମ ନିର୍ଦ୍ଦେଶିକା ଓ ଲେଖିକା । ସେ ହିନ୍ଦୀ ଫିଲ୍ମ ଓ ଟେଲିଭିଜନର ଚ୍ୟାନେଲରେ ଧାରାବାହିକ ମାନଙ୍କରେ ନିର୍ଦ୍ଦେଶନା ଦେଇଥାନ୍ତି ।  " ମୁଝାସେ ଫ୍ରେଣ୍ଡଶିପ କାରୋଗେ "  ନାମକ ଫିଲ୍ମ ତାଙ୍କର ପ୍ରଥମ ଫିଲ୍ମ ଥିଲା ଓ ଏହା ୨୦୧୧ ମସିହାରେ ନିର୍ମିତ ହେଇଥିଲା । ସେ ୧୯୯୮ ମସିହାରେ ଟିଭିରେ ଧାରାବାହିକ  " ହିପ ହିପ ହୁର୍ରେ " ର ନିର୍ଦ୍ଦେଶନା ଦେଇଥିଲେ । ପ୍ରାରମ୍ଭିକ ଜୀବନୀ ଉତ୍ତର ପ୍ରଦେଶରେ ଜନ୍ମ ଗ୍ରହଣ କରିଥିବା ଅସ୍ଥନାଙ୍କ ବାଲ୍ୟକାଳ କଲିକତା ସହରରେ କଟିଥିଲା ଓ ପରେ ସେ ହାଇଦ୍ରାବାଦ ଆସିଥିଲେ । ସେ ଇଂରାଜୀ ଭାଷାରେ ଦିଲ୍ଲୀ ବିଶ୍ୱବିଦ୍ୟାଳୟର ଲେଡି ଶ୍ରୀରାମ କଲେଜରୁ ଡିଗ୍ରୀ ପ୍ରାପ୍ତ କରିଥିଲେ । ପଢ଼ିବା ସମୟରୁ ସେ କଲେଜର ଡ୍ରାମା ଓ ଦିଲ୍ଲୀର ରଙ୍ଗମଞ୍ଚ ସହ ସମ୍ପୃକ୍ତ ଥିଲେ । ସେ ମୁମ୍ବାଇ ଆସି ସେଠାରେ ସୋଫିୟା କଲେଜରୁ ସାମାଜିକ ଯୋଗାଯୋଗ ବିଷୟରେ ସ୍ନାତକୋତ୍ତର ଡିଗ୍ରୀ କରିଥିଲେ । କାର୍ଯ୍ୟ ଜୀବନୀ ସେ କେତନ ମେହେଟାଙ୍କ ଫିଲ୍ମ କମ୍ପାନୀରେ ସହକାରୀ ଭାବରେ ତାଙ୍କ ଫିଲ୍ମରେ କାମ କଳା ପରେ  " ଆର ୟା ପାର "  ଫିଲ୍ମରେ ମୁଖ୍ୟ ସହକାରୀ ନିର୍ଦ୍ଦେଶକ ରହିଥିଲେ । ସେ ସେହି ଫିଲ୍ମରେ କମଳ ସିଧୁଙ୍କ ପାଇଁ ସ୍ୱର ମଧ୍ୟ ରେକଡିଙ୍ଗ କରିଥିଲେ । . ଟିଭି ଧାରାବାହିକ  " ହିପ ହିପ ହୁର୍ରେ " ର କାହାଣୀ ଓ ନିର୍ଦ୍ଦେଶନା ସେ ଦେଇଥିଲେ । ଏହା ପରେ ସେ ସୋନି ଟିଭିରେ  " ହୁବହୁ "  ନାମକ ଧାରାବାହିକ ନିର୍ଦ୍ଦେଶନା ଦେଇଥିଲେ ।  " ମୁଝାସେ ଫ୍ରେଣ୍ଡଶିପ କାରୋଗେ "  ଫିଲ୍ମ ରେ ସେ ପ୍ରଥମ କରି ନିର୍ଦ୍ଦେଶକ ଭାବରେ ଅବତୀର୍ଣ ହେଇଥିଲେ । . ଏହା ପରେ ସେ ୨୦୧୪ ମସିହାରେ ଯଶରାଜ ଫିଲ୍ମ ପାଇଁ  " ବେବକୁଫିୟାନ "  ନାମକ ଫିଲ୍ମ ନିର୍ଦ୍ଦେଶନା ଦେଇଥିଲେ ଓ ଏହା ସାଧାରଣ ଭାବରେ ବ୍ୟବସାୟୀକ ସଫଳତା ପାଇଥିଲା ।
ପ୍ରମୋଦ ଚନ୍ଦ୍ର ଭଞ୍ଜ ଦେଓ  (୧୩ ଜୁନ ୧୯୨୬ - ୩୦ ଡିସେମ୍ବର ୧୯୯୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ପ୍ରମୋଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୭୧ ଓ ୧୯୭୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବାରିପଦା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରିବାର ପ୍ରମୋଦ ଚନ୍ଦ୍ର ଭଞ୍ଜ ଦେଓ ୧୯୨୬ ମସିହାର ଜୁନ ମାସ ୧୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଲାଲସାହେବ ଶରତଚନ୍ଦ୍ର ଭଞ୍ଜଦେଓ ଏବଂ ତାଙ୍କ ପତ୍ନୀଙ୍କ ନାମ ପି. ଏମ୍. ଦେବୀ । ରାଜନୈତିକ ଜୀବନ ପ୍ରମୋଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ପ୍ରମୋଦ ୧୯୯୬ ମସିହାର ଡିସେମ୍ବର ମାସ ୩୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟବେଳକୁ ତାଙ୍କୁ ୯୦ ବର୍ଷ ବୟସ ହୋଇଥିଲା ।
ସୁନୀଲ ପାଲ୍ ଜଣେ ଭାରତୀୟ ହାସ୍ୟ ଅଭିନେତା, ଅଭିନେତା ଏବଂ ସ୍ୱର କଳାକାର । ସେ ଦି ଗ୍ରେଟ୍ ଇଣ୍ଡିଆନ୍ ଲାଫ୍‌ଟର୍ ଚ୍ୟାଲେଞ୍ଜର ବିଜେତା ଥିଲେ । ସେ କିଛି ହିନ୍ଦୀ କଥାଚିତ୍ରରେ ହାସ୍ୟ ଅଭିନେତା ଭାବରେ କାର୍ଯ୍ୟ କରିଛନ୍ତି । ୨୦୧୦ ମସିହାରେ ସେ ଏକ ହାସ୍ୟାତ୍ମକ କଥାଚିତ୍ର, ଭାବନାଓ କୋ ସମଝୋ ନିର୍ମାଣ କରିଥିଲେ, ଯେଉଁଥିରେ ସିରାଜ ଖାନ୍, ଜନି ଲିବର୍, ରାଜୁ ଶ୍ରୀବାସ୍ତବ, କପିଲ ଶର୍ମା, ନବୀନ ପ୍ରଭାକର, ଏହଶାନ କୁରେଶି, ସୁଦେଶ ଲେହରି ଭଳି ୫୧ ଜଣ ହାସ୍ୟ ଅଭିନେତା କାମ କରିଥିଲେ । ପ୍ରାରମ୍ଭିକ ଜୀବନ ସୁନୀଲ ପାଲ୍ ୧୯୭୫ ମସିହାର ମଇ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଭାରତୀୟ ରେଳ ବିଭାଗରେ କାର୍ଯ୍ୟ କରୁଥିଲେ । ୧୯୯୫ ମସିହାରେ ତାଙ୍କ ବାପାଙ୍କର ମୁମ୍ବାଇ ବଦଳି ହେବା ପରେ ସେ ମୁମ୍ବାଇ ଆସିଥିଲେ । ପାଠ ପଢ଼ିବା ସମୟରେ ସେ ତାଙ୍କ ଅଧ୍ୟାପକ ଓ ଜଣାଶୁଣା ଅଭିନେତାମାନଙ୍କର ନକଲ କରୁଥିଲେ । କଲେଜ ପାଠପଢ଼ା ସରିବା ପରେ ଅଭିନୟ ପାଇଁ କାମ ଖୋଜିବା ଆରମ୍ଭ କରିଥିଲେ ।
ତାମଦେଇ ବରଗଡ ଜିଲ୍ଲାରେ ଅବସ୍ଥିତ ଗୋଟିଏ ପର୍ଯ୍ୟଟନ ସ୍ଥଳ । ଏହା ବରଗଡ଼ ଜିଲ୍ଲାର ଚିଲିକା ନାମରେ ମଧ୍ୟ ପରିଚିତ । ଏହା ଓଡ଼ିଶାର ବରଗଡ ଜିଲ୍ଲାସ୍ଥିତ ଅମ୍ବାଭୋନା ବ୍ଲକର ଗୋଟିଏ ଛୋଟ ଗ୍ରାମ ଏବଂ ଏହାର ପିନ୍ ନମ୍ବର ୭୬୮୦୫୨ । ଏହା ଅମ୍ବାଭୋନା ତହସିଲ ଅଫିସରୁ ୫୦ କି.ମି.ଏବଂ ବରଗଡ ଜିଲ୍ଲାର ମୁଖ୍ୟ ସରକାରୀ ଡାକ୍ତରଖାନାରୁ ୭୮ କି.ମି. ଦୂରରେ ଅବସ୍ଥିତ । ତାମଦେଇ ଗ୍ରାମର ମୋଟ ଭୌଗଲିକ ସିମା ୨ ହେକ୍ଟର ଅଟେ। ଏଠାରେ ମାତ୍ର ୫୮ ଜଣ ଲୋକ ବସବାସ କରନ୍ତି ଯାହା ମଧ୍ୟରେ ୩୧ ଜଣ ପୁରୁଷ ଏବଂ ୨୭ ଜଣ ମହିଳା ଅଛନ୍ତି । ଏଠାକାର ଶିକ୍ଷିତହାର ୬୮.୯୭% ଏବଂ କେବଳ ୧୧ଟି ଘର ଅଛି । ତାମଦେଇର ଜଳାଶୟରେ ହୀରାକୁଦ ବନ୍ଧର ପାଣି ଆସି ମିଳିତ ହୁଏ ଏବଂ ଦେବ୍ରୀଗଡ଼ ବନ୍ୟଜନ୍ତୁ ଅଭୟାରଣ୍ୟରୁ ବହୁ ପ୍ରକାର ପକ୍ଷୀ ଆସି ପାଣି ପିଅନ୍ତି ଏବଂ ପ୍ରାକୃତିକ ସୌନ୍ଦର୍ଯ୍ୟର ଆନନ୍ଦ ଉପଭୋଗ କରନ୍ତି । ତାମଦେଇ ଗ୍ରାମବାସୀ ଏହି ପକ୍ଷୀମାନଙ୍କୁ ସୁରକ୍ଷା ଦିଅନ୍ତି । ଏହାଯୋଗୁଁ ତାମଦେଇକୁ ପକ୍ଷୀଗ୍ରାମ ବୋଲି କୁହାଯାଏ । ଏହାର ଆଖପାଖ ପ୍ରସିଦ୍ଧ ମନ୍ଦିରଗୁଡିକ ହେଉଛି ପଥରସେନି ମନ୍ଦିର ଏବଂ ଅମ୍ବାଭୋନାର କେଦାରନାଥ ମନ୍ଦିର ।